Μία κρεβατοκάμαρα με ένα διπλό ή δύο μονά κρεβάτια, αυτόνομο μπάνιο με ντουζιέρα, πιστολάκι και αυτόνομο μπαλκόνι/βεράντα.\nΣε κάθε δίκλινο δωμάτιο διατίθενται βραστήρας, καφετιέρα, ψυγείο, δορυφορική τηλεόραση, μουσική μέσω τηλεόρασης, χρηματοκιβώτιο και αυτόματο κλιματιστικό. Το δίκλινο μπορεί να φιλοξενήσει μέχρι δύο άτομα.\nΌλα τα δίκλινα δωμάτια βρίσκονται στο ισόγειο και είναι ανακαινισμένα.\nΚάθε standard studio είναι εξοπλισμένο με μικρή ηλεκτρική κουζίνα, βραστήρα, δορυφορική τηλεόραση, μουσική μέσω τηλεόρασης, χρηματοκιβώτιο, αυτόματο κλιματιστικό και μίνι μπαρ. Το Standard Studio μπορεί να φιλοξενήσει ένα ή δύο άτομα.\nΌλα τα standard studios βρίσκονται στο ισόγειο.\nΚάθε superior studio είναι εξοπλισμένο με μικρή ηλεκτρική κουζίνα, βραστήρα, δορυφορική τηλεόραση, μουσική μέσω τηλεόρασης, χρηματοκιβώτιο, αυτόματο κλιματιστικό και μίνι μπαρ.\nΤο Standard Studio μπορεί να φιλοξενήσει ένα ή δύο άτομα.\nΌλα τα Superior Studios είναι ολικά ανακαινισμένα.\nΜία κρεβατοκάμαρα με ένα διπλό ή δύο μονά κρεβάτια, καθιστικό με καναπέ και ένα μονό κραβάτι, αυτόνομο μπάνιο με ντουζιέρα/μπανιέρα και αυτόνομο μπαλκόνι/βεράντα με θέα στον κήπο, το δρόμο ή την πισίνα. Στο καθιστικό υπάρχει πληρως εξοπλισμένη κουζίνα, βραστήρας, ψυγείο.\nΤα Standard Διαμερίσματα μπορούν να φιλοξενήσουν από ένα έως τρία άτομα.\nΤα Superior Διαμερίσματα μπορούν να φιλοξενήσουν από ένα έως τέσσερα άτομα.\nΌλα τα Superior Διαμερίσματα είναι ολικά ανακαινισμένα.\n** Το δίκτυο Wi-Fi λειτουργεί τόσο στους κοινόχρηστους χώρους, όσο και στα δωμάτια του ξενοδοχείου **\n** Check in στις 14:00 **\n** Check out στις 11:00 **\n** Μεταφορές κατά την άφιξη ή την αναχώρηση παρέχονται με επιπλεόν χρέωση **\n** Όλα τα δωνάτια είναι Μη Καπνιστών **\n** Το πρωινό είναι διαθέσιμο για 3,5 ώρες. Ρωτήστε μας **


Like Tears In Rain: Blogoscars 2012 - Η ερμηνεία της χρονιάς και κάποιοι άλλοι (B' Ανδρικό)\nBlogoscars 2012 - Η ερμηνεία της χρονιάς και κάποιοι άλλοι (B' Ανδρικό)\n10. Ornithomimus (The Tree of Life)\nΜπορεί ο συνολικός χρόνος του επί σκηνής να μην ξεπερνάει καλά καλά τα 60 δευτερόλεπτα αλλά οι περισσότερες κριτικές, είτε θετικές είτε αρνητικές, τον ανέφεραν (μαζί με τον πολυπαθή Parasaurolophus). Αξίζει επομένως μια τόσο δα μικρή ψήφο. Άσε που εκφράζει απόλυτα το βασικό θέμα του "Δέντρου της Ζωής", δηλαδή την εσωτερική πάλη ανάμεσα στην Χάρη και τον τρόμο της Φύσης.\n9. Paul Giamatti (The Ides of March)\nΑγαπημένος καρατερίστας ο Giamatti, και εδώ αποδεικνύει για άλλη μια φορά ότι μπορεί να βγάλει από την μύγα ξύγκι και να δώσει λόγο ύπαρξης σε τρομερά μονοδιάστατους χαρακτήρες (όπως και στο Duplicity). Απολαυστικός, εξηγεί το όνειρο της πολιτικής υποκρισίας στον Stephen Meyers του Gosling χωρίς πολλά πολλά.\n8. Otto Jespersen (Trollhunter)\nΟ βασικός λόγος που αυτό το απολαυστικό mockumentary μπορεί να σε πείσει πως όντως τα τρολλ ζουν και βασιλεύουν σαν ασύμμετρη απειλή στα βουνά της Νορβηγίας.\n7. John Goodman (The Artist)\nΆλλος ένας αγαπητός δευτεραγωνιστής (τελευταία τουλάχιστον), μέρος του κάστ του "The Artist" που ανέστησε την σωματική ερμηνεία των βουβών ταινιών. Ρόλος κομμένος και ραμμένος για αυτόν, ο Goodman πείθει απόλυτα σαν διπρόσωπος παραγωγός του Χόλιγουντ που αγαπάει παράφορα τους ηθοποιούς του - όσο είναι στην μόδα δηλαδή και κάνουν εισπράξεις.\n6. Armie Hammer (J. Edgar)\nΜετά την διπλή του παρουσία στο περσινό "Social Network", ο Hammer εκπλήσσει ευχάριστα απέναντι στην σταθερή δύναμη DiCaprio στο αμφιλεγόμενο biopic του Eastwood για τον J. Edgar Hoover. Προσωπικά δεν του το 'χα να μπορεί να σταθεί τόσο γερά σε έναν σχεδόν πρωταγωνιστικό ρόλο. Η πλάκα είναι ότι ήταν ακόμη καλύτερος όταν ερμήνευε τον ηλικιωμένο Clyde Tolson, και παρά το υποψήφιο για Χρυσό Βατόμουρο make-up που είχε. Συνείσφερε και αυτός στο νέο Brockback Mountain που οραματίστηκε ο πανούργος Clint.\n5. Jim Broadbent (The Iron Lady)\nΟ μοναδικός λόγος να αντέξεις το βάσανο του να δεις την "Σιδηρά Κυρία" (πέρα από την Στριπ προφανώς), σε κάνει να θες να δακρύσεις με την ερμηνεία του ως δυνατού άντρα (και ανάμνηση) πίσω από μια ακόμη δυνατότερη γυναίκα. Η πίστη στις δυνάμεις του άλλου σου μισού, σε αντεστραμμένη, φεμινιστική (το λέω χωρίς ίχνος προκατάληψης) εκδοχή. Φυσικά το παράλογο του σεναρίου, η σκηνοθέτις και η ίδια η ταινία δεν σε αφήνουν να συγκινηθείς όσο θα έπρεπε, αλλά αντί για τα δάκρυα σου, μπορείς να προσφέρεις άπλετο θαυμασμό.\n4. Uggie (The Artist)\nΔεν ξέρω αν φταίει η σκηνοθετική μαεστρία του Michel Hazanavicius ή η κεντρική θέση του στο σενάριο και το σύμπαν της ιστορίας, αλλά ο Uggie ήταν στα χείλη όλων όσων γοητεύτηκαν από την βουβή μαγεία του Αρτίστα. Έχω δει τόσες μετριότητες (σαν το War Horse) με ηθοποιούς-ζώα, αλλά φαίνεται ότι ο Uggie κατάφερε αυτό που προσπαθούσαν αιώνες τώρα οι live-action ταινίες της Disney και άλλες παιδικού ύφους ταινίες: να αγαπήσεις και να νοιαστείς για ένα τετράποδο χωρίς να έχεις υποστεί μελοδραματική χειραγώγηση.\n3. Jasper Newell (We Need to Talk About Kevin)\nΜε διαφορά ο πιο τρομαχτικός από τους 3 ηθοποιούς που ερμήνευσαν τον Κέβιν στα διάφορα στάδια της ζωής του. Με άλλα λόγια ο βασικότερος λόγος για τον οποίο η ταινία θυμίζει ώρες-ώρες άτυπο σίκουελ του "Rosemary's Baby". Κάπου ανάμεσα στο δράμα και στο θρίλερ σχοινοβατεί η ταινία και κάπου ανάμεσα στο τρομαχτικό και στο παιδικά αθώο σχοινοβατεί η ερμηνεία του Newell. Ένας εφτάχρονος έδωσε λοιπόν την την ερμηνεία "κακού" της χρονιάς, enough said.\nΧαμαιλέοντας πραγματικός ο Viggo (θυμηθείτε LOTR, Eastern Promises, The Road, A History of Violence), κλέβει την παράσταση στο περιορισμένης διάρκειας πέρασμα του ως Σίγκμουντ Φρόιντ από το στοιχειωτικό "A Dangerous Method" του Cronenberg. Χωρίς να καταφεύγει σε εύκολες μιμήσεις (*cough,cough* Mrs Streep), ερμηνεύει με πάσα φυσικότητα το ιστορικότερο δίλημμα της επιστήμονικής προόδου, δηλαδή της πρωτοπορίας έναντι της υπάρχουσας θεωρίας, απορρίπτοντας όσους και όσα δεν συμφωνούν και αμφισβητούν την αυθεντία του. Ανεξήγητα απών από την βραδιά των Όσκαρ.\n1. Brad Pitt (The Tree of Life)\nΚαταρχάς τον Brad ανέκαθεν τον είχα για έναν πολύ καλό ηθοποιό, ο οποίος χρησιμοποιούσε το star status του για να γίνονται πραγματικότητα παράτολμα κινηματογραφικά στοιχήματα και χωρίς μάλιστα να τον πειράζει να τσαλακώσει το image του. Για παράδειγμα, οι 3 ταινίες του με τον David Fincher, Inglorious Basterds, Babel, Snatch, Τhe Assassination of Jesse James, Καυτό Απόρρητο. Κάτι τέτοιο περίμενα να δω όταν μαθεύτηκε ότι θα πρωταγωνιστήσει στην νέα ταινία του ακριβοθώρητου Terrence Mallick.\nΈλα όμως που η σαρωτική του ερμηνεία ως Mr. O'Brien ήταν ΑΠΟΚΑΛΥΨΗ με κάθε πιθανή έννοια της λέξης. Ερμηνεύοντας στο εννοιολογικό σύμπαν της ταινίας την Φύση (και τον τρόμο της) απέναντι στην Χάρη της Jessica Chastain, ακολουθεί την πορεία πολλών γονιών από την αγάπη των πρώτων ημερών ως χαζομπαμπάς έως την αέναη σύγκρουση με το παιδί του, σε περίπτωση που το τελευταίο αρνηθεί τις αξίες και τα όνειρα του πρώτου - όλα αυτά συντελούνται με τόσο υπόγειο τρόπο που δεν το παίρνεις χαμπάρι κατά την διάρκεια της ταινίας. Και γεμίζεις σπίτι σου μεθυσμένος από φαντασμαγορικές εικόνες από την γέννηση του σύμπαντος, μέχρι που κοιτάς στον καθρέφτη και συνειδητοποιείς ότι ο Mr. Ο'Brien δεν είναι απλώς ένα κινηματογραφικό όχημα, είναι ο πατέρας σου, είναι η μητέρα σου, είναι ο δικός σου γονιός. Είναι ο δικός σου εφιάλτης για το δικό σου παιδί.\nΑναρτήθηκε από CineNaupigos στις 6:44 μ.μ.\nbauer24 18 Φεβρουαρίου 2012 - 4:55 μ.μ.\nΠάλι καλά που συμφωνούμε και σε 1... :p\nbauer24 18 Φεβρουαρίου 2012 - 4:58 μ.μ.\nΒέβαια για τα ζώα διαφωνώ, δεν θεωρώ ότι έδωσαν ερμηνείες... Β)\nCineNaupigos 20 Φεβρουαρίου 2012 - 5:23 μ.μ.\nO Uggie έδωσε και με το παραπάνω πάντως - αλλά τον έχεις δει τον Αρτίστα;\nbauer24 20 Φεβρουαρίου 2012 - 6:47 μ.μ.\nΝαι, αλλά δεν κέρδισα και τίποτα... :P\nΥ.Γ. από αύριο θα μπορώ να σχολιάζω περισσότερο... :)\nbauer24 20 Φεβρουαρίου 2012 - 6:48 μ.μ.\nΌσο για το σκυλάκι... απλά το εκπαίδευσαν κι έκανε αυτά που του έμαθαν, δεν μπορεί να δώσει ερμηνεία ένα ζώο κατά τη γνώμη μου. Β)\nCineNaupigos 20 Φεβρουαρίου 2012 - 7:07 μ.μ.\nΒρε άψυχε άνθρωπε! Για το Drive να το καταλάβω ως ένα σημείο. Πως γίνεται να μην λατρέψεις τον Αρτίστα; Να το κοιτάξεις επειγόντως. :-P\nbauer24 24 Φεβρουαρίου 2012 - 7:47 μ.μ.\nΣιγά τον Αρτίστα... το Drive καλύτερο ήταν...!!! Β)\nJ. Edgar δεν έχω δει, αλλά η φράση: «Συνείσφερε και αυτός στο νέο Brockback Mountain που οραματίστηκε ο πανούργος Clint» δεν με κάνει να θέλω να δω την ταινία... :p\nΕπίσης δεν έχω δει και A Dangerous Method, αλλά πως θα μπορούσε ο Mortensen να καταφύγει σε «εύκολες μιμήσεις»; Υπάρχουν βίντεο-ντοκουμέντα του Φρόιντ; Και να ήθελε, δεν νομίζω να γινόταν...\nCineNaupigos 29 Φεβρουαρίου 2012 - 11:01 μ.μ.\nΕίσαι λοιπόν επισήμως άψυχος. Περαστικά βρε!! ;-)\nClint είναι, δεν γίνεται να μην το δεις, το ξέρουμε όλοι.... :-P Πάντως καμία σχέση με την ταινιάρα του Lee δεν έχει, ήμουν ολίγον τι υπερβολικός.\nΡε συ το σκεφτόμουν ακριβώς την προηγούμενη μέρα πριν γράψεις αυτό το σχόλιο!!!!! Και προφανώς έχεις απόλυτο δίκιο πάνω σε αυτό. Μάλλον δεν υπάρχουν βίντο-ντοκουμέντα αλλά σίγουρα υπάρχουν ηχογραφήσεις - αν μπορείς να τις βρεις εύκολα δεν το ξέρω.\nbauer24 13 Μαρτίου 2012 - 12:36 π.μ.\n"Πάντως καμία σχέση με την ταινιάρα του Lee δεν έχει, ήμουν ολίγον τι υπερβολικός" :p\nΠΑΝΤΑ έχω απόλυτο δίκιο και το ξέρεις (κι ας μην θες να το παραδεχτείς)... Β)\nThan Blu 18 Φεβρουαρίου 2012 - 6:32 μ.μ.\nYESH! Δεν είμαι ο μόνος που ψηφισε δεινόσαυρο!\nCineNaupigos 20 Φεβρουαρίου 2012 - 5:21 μ.μ.\nΈτοιμος ήμουν να βάλω τον άλλο δεινόσαυρο στο β' γυναικείο αλλά μετά η σκηνή θα ήταν στα όρια του φαλλοκρατικού. :-P


Ινφαντίνο : «Προτεραιότητα η μάχη με τον κοροναϊό και όχι το ποδόσφαιρο» - Ειδήσεις - νέα - Το Βήμα Online\nΟ πρόεδρος της FIFA, Τζιάνι Ινφαντίνο επανέλαβε ότι η υγεία παραμένει η πρώτη προτεραιότητα, αλλά επίσης ότι το ποδόσφαιρο πρέπει να αναλάβει τις δικές του ευθύνες για να εξασφαλίσει ότι «θα επιβιώσει και θα προχωρήσει», μιλώντας μέσω τηλεδιάσκεψης, εξαιτίας του κορωνοϊού, στο 72ο τακτικό συνέδριο της CONMEBOL.\n«Το ποδόσφαιρο δεν είναι το πιο σημαντικό, η υγεία αποτελεί προτεραιότητα και θα πρέπει να παραμείνει μέχρι να νικήσουμε αυτή την ασθένεια», δήλωσε ο πρόεδρος της FIFA στην ομιλία του από την Ελβετία.\n«Ο κόσμος αντιμετωπίζει νέες προκλήσεις και είμαστε ενωμένοι και να εργαστούμε ως ομάδα. Αυτό είναι το μάθημα που μπορεί να δώσει το ποδόσφαιρο: να δουλέψουμε ως ομάδα. Όλοι θέλουμε να δούμε πάλι ποδόσφαιρο, αλλά δεν ξέρουμε πότε θα μπορέσουμε να συνεχίσουμε να παίζουμε και κανείς σε όλο τον κόσμο δεν ξέρει πότε θα μπορέσουμε να παίξουμε όπως πριν», πρόσθεσε.\n«Είναι πολύ σημαντικό το ποδόσφαιρο να ακολουθεί τις οδηγίες των υγειονομικών αρχών και των κυβερνήσεων και είναι πολύ σημαντικό το γεγονός ότι το ποδόσφαιρο αποτελεί καλό παράδειγμα, διότι είναι σαφές ότι κανένας αγώνας δεν είναι πιο σημαντικός από την ανθρώπινη ζωή. Αυτό πρέπει να έχουμε με σαφήνεια στο μυαλό μας, ενώ παράλληλα να εργαζόμαστε με αυτοπεποίθηση και να σκεφτόμαστε θετικά προς το μέλλον», συνέχισε.\n«Πρέπει να κοιτάξουμε μπροστά και δεν μπορούμε να παραμείνουμε παθητικοί, καθώς ο κορωνοϊός μας επηρεάζει. Και ο κόσμος μας και ο αθλητισμός μας θα είναι διαφορετικοί όταν επιστρέψουμε στην ομαλότητα. Είναι ευθύνη μας ως διαχειριστές ποδοσφαίρου, πρώτα απ ‘όλα να διασφαλίσουμε ότι το ποδόσφαιρο μπορεί να επιβιώσει και δεύτερον να προχωρήσει ξανά. Αυτό δεν είναι μόνο η ευθύνη μας, αλλά και η υποχρέωσή μας».


Τι εξηγεί την αύξηση και τη μείωση της πείνας;\nΣτόμα και στομάχι\nΟι υποδοχείς στο στομάχι επηρεάζουν επίσης την πείνα, εντοπίζοντας την παρουσία θρεπτικών ουσιών και μεταβιβάζοντας την πληροφορία αυτή στον εγκέφαλο. Αυτό εξηγεί το γιατί όταν γεμίζουμε το στομάχι μας με μαρουλοσαλάτα δεν είμαστε τόσο ικανοποιημένοι όπως όταν το γεμίζουμε με αρκετά κομμάτια πίτσα. Η πίτσα είναι πλουσιότερη σε θρεπτικές ουσίες. Όμως οι πληροφορίες σχετικά με το θρεπτικό περιεχόμενο της τροφής στο στομάχι δεν στέλνονται κατά μήκος του πνευμονογαστρικού νεύρου.\nΑυτό το γνωρίζουμε χάρη σε μελέτες ζώων στα οποία το πνευμονογαστρικό νεύρο έχει αποσυνδεθεί από το στομάχι. Τα ζώα δεν ρυμίζουν πλέον την κατανάλωση τροφής τους σύμφωνα με την ποσότητα τροφής στο στομάχι τους, όμως συνεχίζουν να τη ρυθμίζουν συμφωνά με το θρεπτικό περιεχόμενο της τροφής.\nΈνα ακόμη όργανο που ρυθμίζει την πείνα είναι το συκώτι, που αποθηκεύει γλυκόζη (ένα σάκχαρο) ως γλυκονόνο. Οι υποδοχείς γλυκόζης στο συκώτι στέλνουν νευρικές διεγέρσεις κατά μήκος του πνευμονογαστρικού νεύρου στον εγκέφαλο, πληροφορώντας τον για μεταβολές στο επίπεδο του σακχάρου στο αίμα.\nΤο χαμηλό επίπεδο σακχάρου στο αίμα μας επιφέρει αίσθημα πείνας, ενώ το υψηλό επίπεδο επιφέρει αίσθημα κορεσμού. Ειδικής σημασίας είναι για τη ρύθμιση της πείνας η ορμόνη ινσουλίνη, που εκκρίνεται από το πάγκρεας. Η ινσουλίνη βοηθάει το σάκχαρο του αίματος να εισχωρήσει στα κύτταρα του σώματος για να χρησιμοποιηθεί στο μεταβολισμό, προωθεί τη μετατροπή της γλυκόζης σε λίπος, κάνει τα γλυκά να έχουν καλύτερη γεύση και επιφέρει αισθήματα πείνας.\nΜεταγενέστερες έρευνες κατέληξαν στο συμπέρασμα ότι η πείνα επηρεάζεται και από τον υποθάλαμο. Ο νευροδιαβιβαστής νορεπινεφρίνη προωθεί την κατανάλωση τροφής διεγείροντας υποδοχείς στον υποθάλαμο. Δύο περιοχές του υποθάλαμου είναι ιδιαίτερα σημαντικές για τη ρύθμιση της πείνας.\nΟ ηλεκτρικός ερεθισμός του μεσοκοιλιακού υποθαλάμου, μιας περιοχής στο μεσαίο κάτω μέρος του υποθαλάμου, εμποδίζει την κατανάλωση τροφής, ενώ η καταστροφή του προκαλεί κατανάλωση τροφής. Ενώ ο μεσοκοιλιακός υποθάλαμος σχετίζεται με τη μείωση της πείνας, ο πλάγιος υποθάλαμος, που περιλαμβάνει περιοχές και στις δύο πλευρές του υποθαλάμου, σχετίζεται με την αύξηση της. Η ηλεκτρική διέγερση του τελευταίου προάγει την κατανάλωση τροφής, ενώ η καταστροφή του την εμποδίζει.\nΑν και τα πρώτα πειράματα οδήγησαν στο συμπέρασμα ότι ο πλάγιος υποθάλαμος δρα ως «κέντρο της πείνας» και ο μεσοκοιλιακός ως «κέντρο του κορεσμού» μας, μεταγενέστερα πειράματα έχουν οδηγήσει στη διαπίστωση ότι αυτές οι περιοχές είνα! ι απλώς και μόνο σημαντικά συστατικά στοιχεία του περίπλοκου συστήματος του εγκεφάλου για τη ρύθμιση της πείνας και της κατανάλωσης τροφής. Δεν υπάρχει κανένας απλός διακόπτης που να ανοιγοκλείνει την κατανάλωση τροφής.\nΈχετε ποτέ παρακολουθήσει τηλεόραση, χωρίς να αισθάνεστε πείνα, για να πεινάσετε στη συνέχεια μόνο και μόνο επειδή παρακολουθήσατε ένα δια¬φημιστικό που δείχνει μια ελκυστική βιτρίνα με χάμπουργκερ; Ή, πιθανώς, να έχετε νιώσει χορτάτος έπειτα από ένα γεύμα με ποικιλία πιάτων, επιμένοντας ότι ούτε άλλη μια μπουκιά δεν πάει κάτω, ενώ τελικά κάποιος σας παρασύρει να φάτε ένα απολαυστικό επιδόρπιο με σοκολάτα.\nΌμως πώς είναι δυνατόν και μόνον η θέα του φαγητού να επιφέρει αισθήματα πείνας; Ένας τρόπος είναι αυξάνοντας το επίπεδο της ινσουλίνης στο αίμα μας. Πράγματι, ακόμα κι όταν ονειροπολούμε σκεπτόμενοι το φαγητό, είναι δυνατό να διεγερθεί απ' αυτό το πάγκρεας ώστε να εκκρίνει ινσουλίνη, κάνοντας μας να πεινάσουμε! και πιθανώς στέλνοντας μας σε αναζήτηση μιας πάστας ή μιας τυρόπιτας.\nΓιατί κάποιοι γίνονται παχύσαρκοι ενώ ρυθμίζεται η πείνα;\nΕυαισθησία αντίδρασης σε εξωτερικές ενδείξεις φαγητού\nΟι ερευνητές συνέδεσαν την παχυσαρκία με διαφορές στην ευαισθησία αντίδρασης σε εξωτερικές ενδείξεις φαγητού και κατέληξαν στο συμπέρασμα πως οι παχύσαρκοι άνθρωποι επιδεικνύονν μεγαλύτερη ευαισθησία αντίδρασης σ' αυτές τις ενδείξεις. Οι μελέτες που ακολούθησαν παρείχαν, σ' ένα βαθμό, υποστήριξη σ' αυτή την πεποίθηση.\nΜία μελέτη διαπίστωσε πως σε αντίθεση με μη-παχύσαρκους ανθρώπους, οι οποίοι βρίσκουν το επιπλέον φαγητό, αφού έχουν ήδη καταναλώσει ένα γεύμα υψηλών θερμιδών, λιγότερο εύγευστο, οι παχύσαρκοι άνθρωποι βρίσκουν το φαγητό εξίσου εύγευστο ύστερα από ένα γεύμα με πολλές θερμίδες.\nΊσως ένας λόγος που οι παχύσαρκοι άνθρωποι τρώνε περισσότερο από τους άλλους να είναι ότι το φαγητό συνεχίζει να είναι εύγεστο γι' αυτούς, ακόμη και αφού έχουν χορτάσει.\nΑντιπόκριση σε εξωτερικούς παράγοντες\nΕπιπλέον, ένας άλλος εξωτερικός παράγοντας, μια αγχώδης κατάσταση, μπορεί να επιφέρει το αίσθημα της πείνας και, σε ορισμένες περιπτώσεις, την υπερβολική κατανάλωση τροφής. Υπό την επήρεια αγχωδών συνθηκών, που είναι πιθανό να προκαλούν αρνητικά συναισθήματα, όπως οργή, ανία, κατάθλιψη ή μοναξιά, οι παχύσαρκοι άνθρωποι τείνουν σε μεγαλύτερο βαθμό από τους μη-παχύσαρκους ανθρώπους να τρώνε υπερβολικά. Όμως πώς το άγχος επιφέρει υπερβολική κατανάλωση τροφής; Μια υπόθεση είναι ότι διεγείρει τον εγκέφαλο να εκκρίνει ενδορφίνες, οι οποίες υποκινούν την κατανάλωση τροφής.\nΕξαιτίας του ότι τα επίπεδα ενδορφινών αυξάνουν όταν βρισκόμαστε υπό την επήρεια άγχους, ίσως συνεισφέρουν στην υπερβολική κατανάλωση τροφής που σχετίζεται με το άγχος. Ίσως οι παχύσαρκοι άνθρωποι τρώνε περισσότερο υπό την επίδραση του άγχους σε σχέση με τους μη-παχύσαρκους, εξαιτίας του ότι το άγχος επιφέρει μεγαλύτερες αυξήσεις στα επίπεδα ενδορφινών τους.\n3 Ενώ αθλούμαι και προσέχω τη διατροφή μου δε χάνω κιλά. Τι φταίει;


Με εβδομαδιαίο -2% το Χρηματιστήριο μετά το τραπεζικό vertigo | Capital\nDAX 15.248,90 +0,10%\nCAC 6.176,83 +0,12%\nΓΕΝΙΚΟΣ ΔΕΙΚΤΗΣ: 16:10 895,26 +0,40 +3,57 Τζίρος: 66,32 εκ€\nΠαρασκευή, 19-Μαρ-2021 17:38\nΜε εβδομαδιαίο -2% το Χρηματιστήριο μετά το τραπεζικό vertigo\nΜε σημαντικές απώλειες έκλεισε την εβδομάδα το Χρηματιστήριο Αθηνών, το οποίο αν και κατάφερε να ελέγξει την ισχυρή πτώση του τραπεζικού κλάδου, απομακρύνθηκε κι άλλο από το σκαλοπάτι των 850 μονάδων, το οποίο και θα άφηνε ένα παράθυρο ολικής επαναφοράς μετά τους τριγμούς της εβδομάδας που πέρασε.\nΕιδικότερα, ο Γενικός Δείκτης έκλεισε με απώλειες 1,36% στις 833,07 μονάδες, ενώ σήμερα κινήθηκε μεταξύ 830,78 μονάδων και 842,05 μονάδες. Ο τζίρος ανήλθε στα 153,5 εκατ. ευρώ και ο όγκος στα 114,2 εκατ. τεμάχια.\nΣε επίπεδο εβδομάδας, ο Γενικός Δείκτης έκλεισε με απώλειες 1,96%, με τον FTSE 25 να υποχώρησε κατά 1,98%. Ο τραπεζικός δείκτης έκλεισε με απώλειες 3,94%.\nΗ αύξηση του τζίρου σαφώς συνδέεται με την έντονη δραστηριότητα μέσω προσυμφωνημένων πράξεων και σήμερα, με τα πακέτα της Τέρνα Ενεργειακής να ξεχωρίζουν, καθώς άλλαξε χέρια το 3,09% της εισηγμένης. Το ένα πακέτο διακινήθηκε στην τιμή των 13,12 ευρώ και το δεύτερο στην τιμή των 13 ευρώ. Η αξία των 2 συναλλαγών ήταν συνολικά 46,6 εκατ. ευρώ, ανεβάζοντας σημαντικά τη συναλλακτική δραστηριότητα της αγοράς.\nΕκτός όμως των πακέτων καθ΄όλη τη διάρκεια της εβδομάδας, η ανακοίνωση της αύξησης του μετοχικού κεφαλαίου της Τράπεζας Πειραιώς μονοπώλησε το ενδιαφέρον, σύμφωνα με τον Μ. Χατζηδάκη της Beta Securities. Η έντονη φημολογία γύρω από την τιμή στην οποία θα αντληθούν τα νέα κεφάλαια εκτός από τη σημαντική πίεση στη μετοχή της τράπεζας άλλαξε το κλίμα, οδηγώντας σε ρευστοποιήσεις που σταδιακά επηρέασαν όλο το ταμπλό της αγοράς.\nΠαρά την επιτυχή άντληση 2,5 δισ. ευρώ σε κρατικά ομόλογα 30ετούς διάρκειας και κάποια καλά αποτελέσματα έτους από τις εισηγμένες Cenergy, Πετρόπουλος, Viohalco, το κλίμα μεταβλητότητας διατηρήθηκε έως το τέλος της εβδομάδας προϊδεάζοντας για τη συνέχεια. Φαίνεται ότι υπό τις παρούσες συνθήκες η συνέχιση της ανοδικής τάσης περνάει μέσα από τον περιορισμό της διακυμανσημότητας των τραπεζικών μετοχών και δη της Τράπεζας Πειραιώς καθώς είναι εξαιρετικά δύσκολο να διαφοροποιηθεί το συστημικό γκρουπ όταν η μεταβλητότητα πατάει σε διψήφιο ποσοστό. Το ζητούμενο επομένως είναι η διευκρίνιση ή ο περιορισμός των σεναρίων που αυτή τη στιγμή κάνουν το γύρο της αγοράς δεδομένου ότι το διάστημα που μεσολαβεί έως τον Απρίλιο σε όρους χρηματιστηριακού χρόνου είναι εξαιρετικά μεγάλο, οι δε συνθήκες lockdown σε διάφορους οικονομικούς κλάδους δεν φαίνεται να αποκλιμακώνονται άμεσα.\nΤεχνικά, ο Γενικός Δείκτης μετά από έξι εβδομάδες ανόδου και αφού κατέγραψε νέο υψηλό 13 μηνών στη συνεδρίαση της Τετάρτης υποχώρησε γρήγορα προς τις 830 μονάδες. Στα θετικά των ημερών της διόρθωσης είναι η αποφόρτιση της υπεραγορασμένης εικόνας των ταλαντωτών μετά από ένα τριήμερο συνεχών πωλήσεων. Λόγω της ταχύτητας της ανόδου που προηγήθηκε αλλά και της κλίσης της ανόδου, τα κομβικά σημεία της τάσης απέχουν 30 μονάδες από τα τρέχοντα επίπεδα.\nΟι κινητοί μέσοι των 30 και 50 ημερών κινούνται ανοδικά στο εύρος 802/794 μονάδες, επίπεδο το οποίο συνιστά και την πρώτη βραχυπρόθεσμη στήριξη. Προς το παρόν η πτώση έχει χαρακτηριστικά διόρθωσης καθώς και ο MACD φαίνεται να επιμένει ανοδικά ακόμα και στο ενδεχόμενο υποχώρησης προς τα επίπεδα στήριξης. Σε αυτό το επίπεδο φαίνεται να συνηγορεί και η πλαγιοανοδική γραμμή στήριξης που διέρχεται από τις 726 και 777 μονάδες.\nΗ ένταση με την οποία η αγορά θα βρει "πάτημα" στο εν λόγω επίπεδο θα προσδιορίσει και τον χαρακτήρα της κίνησης από τις 861 μονάδες. Η μεγάλη εικόνα παραμένει αισιόδοξη τα δεδομένα θα αλλάξουν μόνο σε ενδεχόμενη διάσπαση και κλείσιμο κάτω από τις 800 μονάδες. Συμπερασματικά θα αναμέναμε τη συνέχιση των ταλαντώσεων που προκαλούν τα τραπεζικά απόνερα στις επόμενες συνεδριάσεις, ενδεχομένως σε πιο μικρή έκταση καθώς ο κλάδος έχει ισχυρό αποτύπωμα στη διαμόρφωση της ψυχολογίας και ακολούθως στην τάση της Αγοράς, καταλήγει ο κ. Χατζηδάκης.\nΣτο ταμπλό τώρα, η Πειραιώς συνέχισε και σήμερα την έντονα πτωτική της πορεία, κλείνοντας με απώλειες 21,95%, με την Τέρνα Ενεργειακή και τα Ελληνικά Πετρέλαια να ακολουθούν με πτώση 4,89% και 4,68% αντίστοιχα. Η ΕΧΑΕ υποχώρησε κατά 3,47%, με τις Motor Oil, Εθνική, Eurobank και Alpha Bank να ακολουθούν με απώλειες που ξεπέρασαν το 2%.\nΆνω του 1% ήταν η πτώση σε Λάμδα, Coca Cola, Φουρλής και Jumbo, ενώ ήπια πτωτικά έκλεισαν οι ΓΕΚ Τέρνα, ΑΔΜΗΕ, ΟΠΑΠ, Σαράντης, ΕΥΔΑΠ και Titan. Στον αντίποδα, ήπια ανοδικά έκλεισαν οι Ελλάκτωρ, ΟΛΠ, Aegean και ΟΤΕ, με τον Μυτιληναίο και τη ΔΕΗ να προσφέρουν σημαντικά στηρίγματα με το +1,14% και το +1,26% που σημείωσαν.\nΠοιοι διεκδικούν τα 823 εκατ. των γευμάτων σε πρόσφυγες (18)


Εδώ Πιερία News: Μήνυμα αναγνώστη: Η ομόνοια σπίτια χτίζει, η διχόνοια...τα γκρεμίζει!\nΒ) Μια ζωή σ' αυτό το μεγάλο μπουρδέλο, που τα τελευταία χρόνια απο Ελλάδα και Ελλάς έχει καταντήσει Ελλαδιστάν (Ελλάδα και Πακιστάν/Ιράκ/Ιράν = Ελλαδιστάν), σκοτωνόμασταν. Φιλοβασιλικοί, αντιβασιλικοί. Φίλοβενιζελικοί, αντιβενιζελικοί. Δεξιοί, αριστεροί. Υπέρ της επανάστασις, κατά της επανάστασις. Πασόκοι, Νεοδημοκράτες. Ακροδεξιοί, ακροαριστεροί. Ενώ το μπουρδέλο, που έγινε τριμπούρδελο πλέον διαλύεται εκ των έσω, εμείς αναλωνόμαστε στο αν η Χρυσή Αυγή είναι νεοναζιστικό κίνημα κι αν ο ΣΥΡΙΖΑ υπηρετεί συμφέροντα. Κι αντί όλοι αυτοί μαζ! ί, οι εκλεγμένοι, αυτοί που κάθε μέρα μιλάνε για ΛΑΪΚΗ ΕΝΤΟΛΗ να πούνε οτι ΠΡΕΠΕΙ ΤΟ ΜΠΟΥΡΔΕΛΟ ΝΑ ΤΟ ΦΤΙΑΞΟΥΜΕ, μαλώνουν στα παράθυρα, μας παραμυθιάζουν και μας οδηγούνε σε ένα φαύλο κύκλο, όπως κάνανε χρόνια πριν οι Κωστάκηδες και οι Γιωργάκηδες.\nΓ) Ο Σκοπός Αγιάζει τα Μέσα; Αν ναι ο Χίτλερ και ο Στάλιν, δυο άνθρωποι με αντιδιαμετρική ιδεολογία που κάνανε ακριβώς το ίδιο πράγμα, είναι άγιοι. Ω ναι. Καταφέρανε να βγάλουν τις χώρες τους απο κρίση, απο λοιμούς, από πολλά πράγματα. Να τις δυναμώσουν, να δώσουν φαΐ στον κόσμο. Γιατί όταν ο κόσμος πεινάει, παίρνει τα όπλα (πόσα καθεστώτα πέσανε έτσι; άπειρα). Αντί να σκεφτούμε ποιος θα μας προμηθεύσει αύριο με τροφή, πώς θα γίνουμε αυτάρκης, πώς θα εκμεταλλευτούμε την ΑΟΖ τώρα που φύγανε αρκετοί τσίροι και γρανάζια του σάπιου πολιτικού καθεσ! τώτος (γιατί δεν ήταν ποτέ συστημα, ήταν καθεστώς, ένα καθεστώς που πάντα ο ένας έδινε την σκυτάλη στον άλλον κι εμείς χαιρόμασταν, σαν τα Πάντα στους ζωολογικούς κήπους που τα ταίζουν με ψίχουλα), καθόμαστε και βριζόμαστε μεταξύ μας για το ποιός είναι αριστερός, ποιος είναι δεξιός και δεν ξέρω κι εγώ τι άλλο.\nΔ) Θέλετε να πάμε σε εμφύλιο; Γιατί εκεί οδεύουμε. Σιγά σιγά. Να πολεμήσουμε με τί; Με τα λεφτά που έφαγε ο Τσοχατζόπουλος και ο κάθε ένας απο αυτούς που ακόμη δεν έχουν κατονομαστεί; Για ποιόν; Για μια ιδεολογία; Συμφωνούμε όλοι στο τι πρέπει να γίνει και σαν ΑΘΑΝΑΤΟΙ ΕΛΛΗΝΕΣ που ήμαστε μαλώνουμε για το όνομα, ΑΝ ΕΙΝΑΙ ΠΟΤΕ ΔΥΝΑΤΟΝ! Όλοι λέμε οτι πρέπει να πέσει χρήμα στην αγορά, να εκμεταλλευτούμε τους πόρους μας, να μην γίνουμε Βουλγαρία, Αργεντινή, Ουγκάντα αλλά κολλάμε που; ΣΤΟ ΟΝΟΜΑ (Ναι εντάξει το κατάλαβαμε όλοι, είμαστε Έλληνες, Αθήνα! εναντίων Σπάρτης).\nΕ) Ο Έλληνας δεν δύναται να είναι Ραγιάς καμιάς ευρώπης, καμιάς γερμανίας, κανενός ΔΝΤ. Αυτοί που τα φάγανε ας τα δώσουν απο την τσέπη τους. Γιατί να τα δώσω εγώ; Τους τα χρωστάω; Δεν νομίζω. Μα όσο η κατάσταση είναι έτσι, τα πράγματα θα χειροτερέψουν. Μείωση μισθών σου λέει. Και τι να κάνω ρε φίλε; Να ζώ με την μάνα μου και την γυναίκα μου αύριο μεθαύριο και τα παιδιά μου και τα εγγόνια μου στο ίδιο σπίτι; Πίσω στην δεκαετία του '60 που φεύγαμε ΕΜΕΙΣ για Γερμανία, Αυστραλία και Αμερική και ήμασταν εμείς οι Μετανάστες; Δεν μάθαμε τίποτα απο την ιστ! ορία σ' αυτό το κράτος.\nΣΤ) Δεν είναι θέμα πολιτικών πιστεύω πλέον. Δεν τίθεται θέμα χρώματος. Ιδεολογίας. Άποψης. Σε μια δημοκρατία ο καθένας είναι ελεύθερος να εκφέρει την γνώμη του. Αυτές οι γνώμες υπάρχουν, ο λαός μίλησε κι όπως λέει κι ένα ρητο "Φωνή λαού, οργή Θεού". Γι αυτό αφήστε τις ταμπέλες στην άκρη και τους καυγάδες, μόνο η ενότητα μπορεί να μας σώσει τώρα. Όχι η διχόνοια που σπέρνουν καθημερινά ανάμεσά μας. Εμείς έχουμε πραγματικά την δύναμη, ενωμένοι να κάνουμε κάτι.\nΖ) Διαλύθηκε ο δικομματισμός, ένα ακόμη κατόρθωμα του ΓΑΠ λένε. Κι εμείς τι κάνουμε; Δημιουργούμε ένα τελείως νέο δικομματισμό. Πολυχρωμία και πολυφωνία χρειαζόμαστε. Και πάνω απ όλα ενότητα. Γιατί έρχονται μέρες σκοτεινές. Όποιος κι αν ανέβει αύριο - μεθαύριο στην εξουσία.\nΑναρτήθηκε από Edopieria στις 09:42


GP Αμερικής: Ακυρώθηκαν τα προκριματικά - Θα γίνουν σήμερα πριν από τον αγώνα - gocar.gr - GoForward\nΗ βροχή που συνεχίζει και πέφτει στο Τέξας δεν επέτρεπε στις ομάδες να πατήσουν πίστα. Για τα προκριματικά συγκεκριμένα δόθηκαν 4 παρατάσεις χρόνου πριν αποφασιστεί να μην γίνουν καθόλου και να γίνουν σήμερα στις 09.00 τοπική ώρα.\nΤι έκαναν οι ομάδες στο ενδιάμεσο; Διασκέδαζαν με την κατάσταση. Παρακάτω μπορείτε να δείτε τι σκαρφίστηκαν οδηγοί και θεατές για να περάσουν τον χρόνο τους.\nJust Dancin' in the Rain... ☔


ΦούΞια ΞιΦίας: Ιουλίου 2012\nΧειροποίητη κρεμάστρα - θήκη αποθήκευσης\nΑκολουθεί διαφήμιση telemarketing!!!\nΞ : Τι θα κάνω με όλα αυτά τα πράγματα που έχω σκορπισμένα από δω κι από κει? Βούρτσες, χτένες, κοκκαλάκια για τα μαλλιά, κλαμεράκια, καλλυντικά...!!! Δεν έχω πλέον άλλους χώρους αποθήκευσης!\nΦ : Μην αγχώνεσαι καλή μου! Έχω τη λύση για το πρόβλημά σου! Κρεμάστρα με υφασμάτινες θήκες!\nΞ : Και που μπορώ να βρω κάτι τέτοιο??\nΦ : Μα που αλλού...! Στο φούΞια ξιΦία!!!\nΣας αποκαλύπτουμε, λοιπόν, την ολοκαίνουρια χειροποίητη δημιουργία μας!\nΜπορείτε να την κρεμάσετε στο μπάνιο σας\nγια να αποθηκεύσετε χτένες και βούρτσες, όπως εμείς,\nαλλά μπορείτε να τη βάλετε και στο δωμάτιο σας, είτε για τα καλλυντικά σας, είτε για μικρά ρούχα όπως κάλτσες, εσώρουχα κλπ κλπ\nΑναρτήθηκε από Φούξια Ξιφίας στις 11:47 π.μ. Δεν υπάρχουν σχόλια:\nRed poua τσαντάκι\nΣας λείψαμε καθόλου??? Έχουμε να τα πούμε σχεδόν μια εβομάδα!!! Πάντως για εσάς δουλεύουμε... Από φίλες και γνωστές είχαμε παράπονα, ότι δεν έχουμε φτιάξει πιο μικρά τσαντάκια. Εμείς το λάβαμε σοβαρά υπόψιν και ορίστε το νέο τσαντάκι του φούΞια ξιΦία!\nΣυνδυάσαμε καλοκαιρινά χρώματα!Ασπρόμαυρο πουά με κόκκινο!\nΣτο πάνω μέρος έχουμε βάλει φερμουάρ\nΕνώ στο μπροστινό μέρος της τσάντας έχουμε φτιάξει τσεπάκι με καπάκι και ειδικό κορδονάκι για να κρεμάτε αν θέλετε τα κλειδιά σας!\nΑναρτήθηκε από Φούξια Ξιφίας στις 5:08 μ.μ. Δεν υπάρχουν σχόλια:\nΕτικέτες Τσάντες ταχυδρόμου/messenger bag\nFUNKY τσαντούλα πλάτης\nΕνίσχυση από καρίνα!\nΧρόνος, κόπος και πολύ ιδρώτας!!!\nΟι συντελεστές της νέας δημιουργίας του φούΞια ξιΦία! Όπως σας το υποσχέθηκα!!! Το πορτοφολάκι έπρεπε να γίνει setάκι με μια τσάντα! Δεν έπρεπε???\nFunky τσάντα πλάτης\nΔυσκολευτήκαμε λίγο με τη φωτογράφηση, λόγω έλλειψης χρόνου, γι αυτό και αναρτήσαμε μόνο αυτές τις δύο.Σε περίπτωση όμως που ενδιαφέρεστε για τη τσαντούλα, μπορείτε να μας στείλετε mail κι εμείς θα σας στείλουμε κι άλλες φώτο, πιο λεπτομερείς....\nΑναρτήθηκε από Φούξια Ξιφίας στις 2:21 μ.μ. Δεν υπάρχουν σχόλια:\nΉταν μια μέρα, που ενώ ήθελα και είχα όρεξη για ράψιμο, δεν ήξερα τι να φτιάξω. Άνοιξα το μπαούλο με τα υφάσματα, τα άπλωσα όλα γύρω μου, γιατί τα περισσότερα τα είχα ξεχασμένα! Το μικρό μας εργαστήρι (το γνωστό "πράσινο δωμάτιο"), έμοιαζε βομβαρδισμένο από κάθε λογής υφάσματα, κορδέλες, κουμπώματα, κουμπάκια, κλωστές κλπ κλπ! Δεν είχα συνειδητοποιήσει ότι έχουμε τόσα πολλά υλικά! Τελικά μετά από πολύ ψάξιμο και σκέψη, ξεχώρισα τρία υφάσματα που ένιωσα ότι θα ταιριάξουν άψογα μεταξύ τους!\nΤσάντα ή πορτοφόλι?Τσάντα ή πορτοφόλι? Γιατί όχι και τα δύο....σκέφτηκα!\nΈτοιμο λοιπόν το πορτοφολάκι!!!\nΤο εργαστήρι βέβαια εξακολουθεί να δείχνει βομβαρδισμένο...οπότε σας αφήνω για να το επαναφέρω στην αρχική του κατάσταση!\nΣυνεχίζεται....(με τη τσάντα)\nΑναρτήθηκε από Φούξια Ξιφίας στις 1:30 μ.μ. Δεν υπάρχουν σχόλια:\nΟι ζέστες έχουν μπει για τα καλά και ψάχνουμε να βρούμε ευκαιρία για καμιά βουτιά στη θάλασσα... Οι τσάντες θαλάσσης που είχαμε υποσχεθεί είναι έτοιμες!\nΕυρύχωρες, ελαφριές και πολύ πρακτικές για τα μπάνια στη θάλασσα και όχι μόνο...\nΗ λουλουδάτη κίτρινη, από ύφασμα αντοχής και δερμάτινα καφέ χερούλια:\nκαι σε μία πιο θεατρική φωτογράφιση:\nΚαι η χακί με τα λουλούδια, επίσης από ύφασμα αντοχής με δερμάτινα καφέ χερούλια και φερμουάρ:\nΟι διαστάσεις τους είναι ανάλογες ώστε να χωράνε τα απαραίτητα αξεσουάρ για τη θάλασσα, όπως την ψάθα, την πετσέτα, το αντηλιακό, τη μάσκα και τον αναπνευστήρα μας ή το βιβλίο μας...\nΚαλά βουτιές ευχόμαστε! Και άμα δείτε τον ΦούΞια ΞιΦία σε καμιά βουτιά σας, μην διστάσετε να του μιλήσετε :)\nΑναρτήθηκε από Φούξια Ξιφίας στις 10:11 π.μ. 1 σχόλιο:\nΕτικέτες Tσάντες θαλάσσης


ΠΟΛΙΤΙΚΑ ΣΧΟΛΙΑ επωνύμως: 1/5/2014 - 1/6/2014\nΜπροστά στην απαρχή ενός νέου πολιτικο-ιστορικού κύκλου πλήθος ερμηνευτές των μηνυμάτων της κάλπης, βαρύγδουποι αναλυτές του συρμού, με έντονη ακαδημαϊκότητα, «αποκωδικοποιούν» τα ενδότερα της ψήφου.\nΚαι «προσαρμόζουν» τους αριθμούς στις σύνθετες και ευεξήγητες επιδιώξεις τους, που εν τέλει στοχεύουν να κανοναρχήσουν τις πολιτικές εξελίξεις σε (φανερές ή κρυμμένες) κομματικο-οικονομικές ιδιοτέλειες.\nΛησμονούν ότι οι αριθμοί δεν επιδέχονται ανταπόδειξης, αμφισβητήσεων, προσαρμογών και λειάνσεων, αλλά μόνον δημιουργικής ανάγνωσης και κριτικής αποτίμησης του σχηματισμού τους.\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 18:01 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Εκλογές 2014, Κώστας Μαμέλης\n«Όταν ένα κόμμα έχει τη φήμη και το ιδεατό μέγεθος και την παράδοση του ΠΑΣΟΚ και ο πρόεδρός του είναι ταυτόχρονα αντιπρόεδρος της κυβέρνησης και έρχεται και μαζεύει κάποιους καθηγητές πανεπιστημίου επειδή ήταν καλοί άνθρωποι, αλλά δεν αξίζουν τίποτα από πολιτική άποψη και μαζεύει και τον κ. Λοβέρδο με τον ακόλουθό του, τον κ. Αηδόνη, και όλοι αυτοί μαζί παίρνουν 8%. Δηλαδή, χάνουν και τέσσερις μονάδες από το 12%. Ακούω τώρα για συνέδρια. Αν είναι μόνο για την αναβάπτιση της υφισταμένης ηγετικής ομάδας ως κολυμβήθρα του Σιλωάμ, αυτά δεν έχουν ουσιαστικό αποτέλεσμα και θα συνεχίσει να είναι μπροστά τους η κατηφόρα και η παρακμή».\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 17:18 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Βενιζέλος, Πάγκαλος, ΠΑΣΟΚ\nΜπορεί άλλοι να αποφασίζουνε για μας!\nΜπορεί να αποφάσισαν να μη σκίσουν τα μνημόνια και ούτε με ένα νόμο να τα καταργήσουν!\nΜπορεί να ψηφίσαμε στις 25 και να μη φύγανε στις 26!\nΜπορεί το “φευγιό” να μετατέθηκε για την εκλογή Προέδρου!\nΗ ελπίδα όμως παραμένει ζωντανή: Λοβέρδος και Αηδόνης επιστρέφουν!\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 17:04 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Γ.Π. Μικρά, ΠΑΣΟΚ, ΣΥΡΙΖΑ\nΜε τηλεοπτικούς όρους η «Ελιά» κέρδισε. Δηλαδή είναι υψηλότερα από το 5% που περίμενε η κ. Πόπη Τσαπανίδου, όπως επεσήμανε χθες ο εκπρόσωπος του ΠΑΣΟΚ Οδυσσέας Κωνσταντινόπουλος στην εκπομπή της «LiveU» (Star 26.5.2014). Στον πραγματικό κόσμο, όμως, το ΠΑΣΟΚ του κ. Ευάγγελου Βενιζέλου είναι ο δεύτερος μεγάλος χαμένος μετά τη ΔΗΜΑΡ του κ. Φώτη Κουβέλη. Εχασε 30% της δύναμής του από τις προηγούμενες εκλογές, άσχετα αν το 2012 δεν μπορούσε εκπρόσωπος του ΠΑΣΟΚ να κυκλοφορήσει στον δρόμο. Μην ξεχνάμε ότι τότε ήταν η εποχή των «Αγανακτισμένων»· των αντισυγκεντρώσεων του ΣΥΡΙΖΑ (κι άλλων όχι και τόσο δημοκρατικών δυνάμεων) στις εκδηλώσεις του ΠΑΣΟΚ· της διάχυτης οργής, αφού σήκωσε το συντριπτικά μεγαλύτερο μέρος του βάρους των μέτρων για να αποφύγει η Ελλάδα την άτακτη χρεοκοπία.\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 13:41 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Κεντροαριστερά, Πάσχος Μανδραβέλης\nΤο αποτέλεσμα των εκλογών δεν προσφέρεται για "αλλοιώσεις"!\nΟι εκλογές επιβεβαίωσαν οριστικά το νέο δίπολο της κοινωνικής και πολιτικής αναμέτρησης ανάμεσα στην πρόοδο και τη συντήρηση! 1. Επιβεβαίωσαν κατηγορηματικά την επιλογή της ελληνικής πλειοψηφίας να δώσει εντολή, προκειμένου να διαμορφωθούν οι προϋποθέσεις μιας νέας κοινωνικής και πολιτικής συμμαχίας που θα κληθεί να αντιμετωπίσει τις επιπτώσεις διόγκωσης του χρέους της συρρίκνωσης της παραγωγικής βάσης και της εκποίησης Εργαλείων κοινωνικής προστασίας και ανάπτυξης κτλ! 2. Οι εκλογές κατέγραψαν με σαφή τρόπο μεγάλη υποχώρηση της κοινωνικής επιρροής τόσο της ΝΔ όσο και των πολιτικών που στηρίζουν την επέλαση των δυνάμεων του νεοφιλελευθερισμού και των εκφράσεών τους! 3. Το πιο ενδιαφέρον όμως αφορά τον χώρο της κεντροαριστεράς αφού για τρίτη φορά η κοινωνική βάση διατυπώνει με ευδιάκριτο τρόπο τη μείωση της κοινωνικής αποδοχής!\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 22:52 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Εκλογές, Κεντροαριστερά, Χάρης Τσιόκας\nΕΥΡΩΕΚΛΟΓΕς: Κρίση προσανατολισμού και στρατηγικής!\nΟι ευρωεκλογές βρίσκουν την Ευρώπη και τη χώρα σε κρίση προσανατολισμού, στρατηγικής! Η δημοκρατία, η συνοχή, η ανάπτυξη, η εμβάθυνση και μια σειρά από δημοκρατικά, κοινωνικά, παραγωγικά, τεχνικά –επιστημονικά εργαλεία έχουν μονομερώς εκχωρηθεί στις δυνάμεις του «αχαλίνωτου» νεοφιλελευθερισμού δηλαδή του κερδοσκοπικού κεφαλαίου. Η αποστολή, ο άλλοτε κοινός τόπος των λαών, για δημοκρατική ολοκλήρωση της Ευρώπης, στο όνομα της κρίσης, έγινε το άλλοθι για την επέλαση του νεοφιλελευθερισμού! Οι δυνάμεις του νεοφιλελευθερισμού, έχοντας τα επικοινωνιακά εργαλεία στα χεριά τους, επιχειρούν να καταδείξουν ότι το όριο αντοχής μιας κοινής ευρωπαϊκής οικονομικής συμπόρευσης εξαντλείται μέσα από τη δημοσιονομική πειθαρχία στη διασφάλιση ενός περιβάλλοντος «αχαλίνωτου» χρηματιστηριακού, τραπεζικού και κερδοσκοπικού ανταγωνισμού! Επιβάλουν μια Ευρώπη άνισων ταχυτήτων!\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 08:06 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Ευρωεκλογές, Χάρης Τσιόκας\nΤραγική ειρωνεία της Ιστορίας\nτης Μαριλίζας Ξενογιαννακοπούλου\n... οι δυνάμεις εκείνες που πριν μερικά χρόνια με ευκολία αποδέχθηκαν και νομιμοποίησαν τις εξελίξεις στο Κοσσυφοπέδιο, τώρα με οργισμένη έκπληξη και πρόδηλη αμηχανία αντιμετωπίζουν τα δραματικά γεγονότα στην Ανατολική Ουκρανία. Όσοι άσκησαν κατ' εξακολούθηση μονομερή εξωτερική πολιτική στη λογική των δύο μέτρων και σταθμών, τώρα συνειδητοποιούν ότι ενίοτε αυτή γυρίζει μπούμερανγκ. Όσοι συστηματικά περιθωριοποίησαν τον ΟΗΕ και υποβάθμισαν το διεθνές δίκαιο, στο πλαίσιο του μονοπολισμού και της επιβολής των όπλων, τώρα ίσως αναλογισθούν τις συνέπειες βλέποντας την άλλη όψη του νομίσματος. Όσοι με επιλογές και παραλείψεις τούς προηγούμενους μήνες επέτρεψαν ή δεν απέτρεψαν την κλιμάκωση της εσωτερικής κρίσης στην Ουκρανία μέσα από μονόπλευρο πρίσμα και για την εξυπηρέτηση ιδίων συμφερόντων, ακόμη δείχνουν να μην αντιλαμβάνονται ότι το παιχνίδι με τη φωτιά άνοιξε μια βαθειά πληγή γεωπολιτικής αστάθειας και κινδύνου μέσα στην Ευρώπη, ενώ αναβίωσε τρομακτικά φασιστικά φαντάσματα του παρελθόντος. Μπροστά σε αυτήν την ολοένα και πιο ζοφερή πραγματικότητα, μια εβδομάδα πριν τις Ευρωεκλογές, η Ευρωπαϊκή Ένωση σε συλλογικό θεσμικό επίπεδο παραμένει δυστυχώς άβουλος και μοιραίος παρατηρητής...\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 15:12 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Μαριλίζα Ξενογιαννακοπούλου, Ουκρανία\nΤο ΠΑΣΟΚ ας μην έχει το άγχος των δημοσκοπήσεων!\n«Η επίκληση του αγαθού της σταθερότητας από τις δυνάμεις που στηρίζουν τον κύριο Σαμαρά και την Κυβέρνηση είναι επιλεκτική και περιστασιακή. Όλοι θυμούνται ότι το 2011-2012, εν μέσω της πρωτοφανούς κρίσης, με την υπόθαλψη των «αγανακτισμένων» από τις δυνάμεις της τότε αντιπολίτευσης, η χώρα οδηγήθηκε σε δύο εκλογικές αναμετρήσεις μόνο και μόνο για να κυβερνήσει η Ν.Δ των Ζαππείων. Τώρα που η εποχή των συγκρούσεων στο κέντρο της Αθήνας και αλλού φαντάζει μακρινή, η σταθερότητα κατ’ αυτούς κινδυνεύει εάν προκύψουν πολιτικές εξελίξεις που τους είναι ανεπιθύμητες. Οι δημοκρατικές εκλογές δεν είναι παραγωγός αστάθειας, αντιθέτως ενισχύουν την πολιτική σταθερότητα.»\n«Το ΠΑΣΟΚ, ας μην έχει το άγχος των δημοσκοπήσεων, ας μην επιδίδεται σε προσδιορισμό του ύψους του πήχη κατά το δοκούν. Το αποτέλεσμα των εκλογών, ασχέτως ποσοστού, θα είναι κακό αν το ΠΑΣΟΚ συνεχίσει να πορεύεται όπως τώρα και θα είναι καλό αν βγάλει τα συμπεράσματά του και από την επόμενη κιόλας ημέρα αναλάβει τις αναγκαίες πρωτοβουλίες με αλλαγή πολιτικής στάσης.»\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 11:09 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΕΛΙΑ, ΠΑΣΟΚ, Ρέππας\nΗ πόλη στην κάλπη\nΟδηγούμαστε στην αυτοδιοικητική κάλπη με αλλότρια διλήμματα. Τα εγκατέστησαν στο δημόσιο διάλογο ισχυροί επικοινωνιακοί μηχανισμοί του κυρίαρχου συστήματος εξουσίας με την επιδίωξη να κανοναρχήσουν τις κεντρικές πολιτικές εξελίξεις σε ελεγχόμενη θεσμικά «ανώδυνη διαχείριση» και κοινωνικά «επιτρεπτή μεταβολή».\nΠρόκειται για μεταπολιτικό εφεύρημα (ετεροκαθορισμός μεταμφιεσμένος σε αυτοκαθορισμό) όπου αντί να επιδιώκεται η δημοκρατική επιλογή της πόλης για τη μέθοδο οργάνωσής της, κυρίως διά της κατοχύρωσης του δικαιώματος στην πόλη των αυτονόητων (ισότιμα κατανεμημένων) δημόσιων χώρων, αγαθών και λειτουργιών, η επιλογή αυτή εκτρέπεται σε ατελή και τυπική διαδικασία χορήγησης «λευκής επιταγής» για τη διαχείρισή της. Οχι ότι η διαχείριση δεν είναι σημαντική παράμετρος, δεν έχει αρχές, δεν απαιτεί διαφάνεια, δε χρειάζεται ικανότητες, ήθος, αποτελεσματικότητα.\nΕτικέτες Κώστας Μαμέλης\nΧθες, στο άτυπο debate των υποψήφιων δημάρχων που φιλοξένησε το Mega, είδαμε έναν Άρη Σπηλιωτόπουλο βγαλμένο από τους χειρότερους εφιάλτες της Μεταπολίτευσης.\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 18:44 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Παραπολιτική, Σπηλιωτόπουλος, Τοπική Αυτοδιοίκηση Αθήνα\nΕπιστολή Δρούτσα σε Μπαρόζο για το δημοσίευμα των FT: «Τεράστιο θέμα θεσμικής και ηθικής τάξης»\nΟ ευρωβουλευτής Δημήτρης Δρούτσας απέστειλε σήμερα επιστολή στον Πρόεδρο της Ευρωπαϊκής Επιτροπής κ. Jose Manuel Barroso σχετικά με το πρόσφατο δημοσίευμα της εφημερίδας Financial Times. "Αν αληθεύουν οι ισχυρισμοί αυτοί, τους οποίους προς το παρόν δεν έχετε διαψεύσει, αντιλαμβάνεστε ότι δημιουργείται εξαιρετικά σοβαρό θέμα θεσμικής και ηθικής τάξης, καθώς παρουσιάζεται ο Πρόεδρος της Ευρωπαϊκής Επιτροπής να παρεμβαίνει στα εσωτερικά πολιτικά ζητήματα ενός Κράτους Μέλους, να «συνωμοτεί», πίσω από την πλάτη δημοκρατικά εκλεγμένων ηγετών Κρατών Μελών της Ευρωπαϊκής Ένωσης προκειμένου να ανατρέψει μία νόμιμα εκλεγμένη κυβέρνηση ευρωπαϊκής χώρας και μάλιστα σε μία ιδιαίτερα κρίσιμη στιγμή της Ιστορίας της."\nΕτικέτες Δρούτσας, Επιστολή σε Μπαρόζο\nΔεν είναι και ο μόνος!\nΓιώργος Τράγκας! Το λαμόγιο. Ο μέγας κριτής χωρίς "αναισθητικό". Τα “καθαρά” χέρια! Ο “Αρχάγγελος” της κάθαρσης και πανμέγιστος "πατριώτης" διώκεται όπως ανακοίνωσε πριν λίγο το ΣΚΑΙ, για ψευδή φορολογική δήλωση. “Ξέχασε” να δηλώσει εισοδήματα 10.000.000 €. Δυστυχώς για όλους εμάς αυτός και πάμπολλοι όμοιοί του, είναι οι καθημερινοί διαμορφωτές της γνώμης μας. Ας προσέχαμε και ας προσέξουμε! Δεν είναι και ο μόνος! (Γ.Π.)\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 19:19 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Δίωξη, Τράγκας\nΕντιμότερη είναι η σιωπή!\n„Ό,τι είχαμε να πούμε για τη συνάντηση των Καννών και το δημοψήφισμα, το έχουμε πει κατ΄ επανάληψη και επιβεβαιωνόμαστε – παρά τις όποιες ενστάσεις για την ακρίβεια ορισμένων σημείων του δημοσιεύματος των Financial Times. Τώρα, είναι ώρα να μιλήσουν άλλοι”, δήλωσε το Γραφείο του Γιώργου Παπανδρέου.\nΜέχρι και ο Χατζηνικολάου “θυμάται” τα γεγονότα εκείνης της εποχής!\nΔικαίωμα σύνταξης από το γερμανικό δημόσιο αποκτούν πολλοί Έλληνες που εργάστηκαν στη Γερμανία– Καλούνται να καταθέσουν αιτήσεις\nΌπως τονίστηκε σε ημερίδα που διοργάνωσαν οι νεοσύστατοι “γκριζομάλληδες”, μέλη του Σωματείου “Hellenic Silverstars”, η κυριότερη αλλαγή του γερμανικού συστήματος αφορά την αύξηση του χρόνου ανατροφής παιδιών που γεννήθηκαν μέχρι το 1992 από ένα σε δύο χρόνια. Αυτός ο επιπλέον χρόνος μπορεί να συνυπολογιστεί στην καταμέτρηση των πέντε ασφαλιστικών χρόνων που απαιτούνται για τη χορήγηση σύνταξης από το γερμανικό δημόσιο.\nΤα παραπάνω εξηγεί στο ΑΠΕ–ΜΠΕ ο αντιπρόεδρος των “Hellenic Silverstars” Γιώργος Παπαδόπουλος, τονίζοντας ότι δημιουργούνται νέα δεδομένα για πολλούς ανθρώπους που ζουν σήμερα στην Ελλάδα και δεν έχουν πρόσβαση σε παροχές και απολαβές που δικαιούνται καθώς, λόγω απόστασης ή αλλαγής της νομοθεσίας, δεν ενημερώνονται επαρκώς για τα νέα δεδομένα.\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 07:09 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Hellenic Silverstars\nΤΑ ΕΚΒΙΑΣΤΙΚΑ διλήμματα είναι στο DNA του ΠΑΣΟΚ και δεν τα ανακάλυψε ο Ανδρέας Παπανδρέου. Η πατέντα είναι του Κώστα Σημίτη, ο οποίος με έναν ωμό εκβιασμό στους συνέδρους του κραταιού τότε Κινήματος τα πήρε όλα. Απέκτησε μάλιστα και ηγετικό προφίλ στην κοινωνία, που μέχρι τότε δεν διέθετε. Τώρα τα πράγματα είναι διαφορετικά.\nΟ Ευάγγελος Βενιζέλος απευθύνεται, στη χειρότερη στιγμή για το κόμμα του, σε ένα κοινό σαστισμένων, παλιών ψηφοφόρων του.\nΚακώς ο Αλέξης Τσίπρας τον «πυροβόλησε» από την Καλαμάτα και τα στελέχη της Κουμουνδούρου τού πετούν νυχθημερόν πέτρες.\nΟ εκβιασμός ή το δίλημμα -για όποιον θέλει να το λέει έτσι- δεν τους αφορά. Οσους ήταν να πάρει ο ΣΥΡΙΖΑ απ’ το παλιό, μεγάλο ΠΑΣΟΚ, τους έχει πάρει. Αυτοί μάλιστα είναι και οι πιο φανατικοί ψηφοφόροι του. Είναι προφανές ότι ο στόχος του Ευάγγελου Βενιζέλου είναι ο κυβερνητικός του εταίρος, ο Αντώνης Σαμαράς.\nΠροσπαθεί να επαναπατρίσει εκείνους που πήγαν στη Ν.Δ. στις τελευταίες εκλογές, από την απειλή της επέλασης του ΣΥΡΙΖΑ. Μόνο αυτούς μπορεί να πάρει πίσω, ίσως και εκείνους που έχουν πατήσει με το ένα πόδι στο «Ποτάμι», με τον φόβο ότι η σταθερότητα πάει περίπατο.\nΣ’ αυτό το γεμάτο μπλόφες σκληρό πόκερ υπάρχει και μια αλήθεια. Με την «Ελιά» φτωχό συγγενή στο 4%, δεν μπορεί να υπάρξει συγκυβέρνηση με τη σημερινή της μορφή.\nΠΗΓΗ: Το άρθρο είναι του Γιάννη Πολίτη και δημοσιεύθηκε στην εφημερίδα “Real News”την Κυριακή, 11Μαΐου 2014\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 19:01 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Βενιζέλος, Γιάννης Πολίτης, Ευρωεκλογές, ΠΑΣΟΚ\nΓια μια άλλη Ευρώπη!\nΜια ανάσα πριν τις εκλογές και ο ορυμαγδός «επικοινωνιακών κινήσεων» από τους έχοντες την πρόσβαση, επιχειρεί να «θολώσει» το κριτήριο της αξιολόγησης και της κρίσης που καλείται ο πολίτης να εκπέμψει στις εκλογές, ως δικαίωμα αλλά και ευθύνη ταυτόχρονα! Στο «περίεργο» σκηνικό επιχειρείται να συσκοτιστεί ότι αναμετρώνται δυο διαφορετικές πολίτικες επιδιώξεις, για το ζητούμενο του εκλογών! Η μια είναι η συντηρητική, που θέλει συνέχεια της εφαρμοζόμενης πολιτικής, μέσα από την επιδίωξη μιας «διαχειρίσιμης» εκλογικής καταγραφής. Είναι αυτή που επιμένει ότι οι πολιτικές «εξόδου» από την κρίση είναι.. ορθές! Γι αυτό ταυτίζεται η έννοια της «σταθερότητας» μόνο με τη στήριξη των πολιτικών της κυβέρνησης Σαμαρά! Απορρίπτοντας έτσι εκδοχές άλλων κυβερνητικών συμμαχιών «σταθερότητας» με διαφορετικούς προσανατολισμούς.\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 10:53 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Ευρωεκλογές, Χ. Τσιόκας\nΘεσσαλονίκη: "Οι γκριζομάλληδες" στην υπηρεσία Ελλήνων συνταξιούχων του γερμανικού δημοσίου αλλά και νέων από την Ελλάδα που μεταβαίνουν στη Γερμανία\nΣύνταξη από το γερμανικό δημόσιο ύστερα από δεκάδες χρόνια εργασίας έχουν λάβει χιλιάδες Έλληνες που είχαν μεταναστεύσει στη Γερμανία και μετά την ολοκλήρωση του εργασιακού τους βίου επέστρεψαν στην Ελλάδα. Σήμερα, οι ίδιοι άνθρωποι χάνουν παροχές και απολαβές που δικαιούνται καθώς, λόγω απόστασης ή αλλαγής της νομοθεσίας, δεν ενημερώνονται επαρκώς για τα νέα δεδομένα. Είναι χαρακτηριστικό ότι στην Ελλάδα ζουν μόνιμα 100.000 Έλληνες αλλά και Γερμανοί που συνταξιοδοτήθηκαν από τη Γερμανία! Την ίδια στιγμή, πολλοί νέοι που εγκαταλείπουν την Ελλάδα για ένα καλύτερο αύριο στη Γερμανία πέφτουν συχνά θύματα επιτηδείων, λόγω ελλιπούς πληροφόρησης και προετοιμασίας.\nΑναρτήθηκε από ΠΟΛΙΤΙΚΑ ΣΧΟΛΙΑ επωνύμως στις 17:06 Δεν υπάρχουν σχόλια: Σύνδεσμοι σε αυτήν την ανάρτηση\nΒιώνουμε το φαινόμενο ενός "παράφορου" εναγκαλισμού επιλεκτικής προστασίας…. των «δημοκρατικών κανόνων»! Εκδηλώνεται από ένα μέρος του πολιτικού και όχι μόνο προσωπικού, με την δικαιολογία ότι «εξειδικεύουν», παραμονές εκλογών, κανόνες ..προεκλογικής συμπεριφοράς! Πρώτα προέκυψε η σκοπιμότητα να αποσυνδεθούν οι ημερομηνίες διεξαγωγής των αυτοδιοικητικών εκλογών από τις ευρωεκλογές, με επιδίωξη κατά άλλους να αποθαρρυνθεί η συμμετοχή των πολιτών και να προκύπτουν ευρύχωρα άλλοθι ερμηνείας των αποτελεσμάτων! Ακολούθησε η "απελευθέρωση" του χρόνου (?) ενημέρωσης των «δημοσκοπικών ευρημάτων»!\nΕτικέτες Δημοσκοπήσεις, Εκλογές, Χάρης Τσιόκας\nΑπό τη συγκέντρωση και πορεία στην Πλατεία Αριστοτέλους στη Θεσσαλονίκη.\nΠάνω: Κώστας Μαμέλης σε αγωνιστικά κέφια, Δημήτρης Λαζαρίδης και Χάρης Τσιόκας!\nΕτικέτες 1η Μάη, Φωτο Γ.Π.\nΤο αποτέλεσμα των εκλογών δεν προσφέρεται για "αλλ...\nΕΥΡΩΕΚΛΟΓΕς: Κρίση προσανατολισμού και στρατηγικής...\nΆρης Σπηλιωτόπουλος: Ο υποψήφιος της θλιβερής πλευ...\nΔικαίωμα σύνταξης από το γερμανικό δημόσιο αποκτού...\nΘεσσαλονίκη: "Οι γκριζομάλληδες" στην υπηρεσία Ελλ...


Επιδοτήσεις με ακατάσχετο για τους αγρότες\nΑρχική/ΟΙΚΟΝΟΜΙΑ/Επιδοτήσεις με ακατάσχετο για τους αγρότες\nCNA Newsroom Πέμπτη, 20 Δεκ 2018\nΨηφίζεται σήμερα το ακατάσχετο των τραπεζικών λογαριασμών των αγροτών στα 7.500 ευρώ τον χρόνο, αντί των 15.000 ευρώ που ζητούσαν.\nΕπειδή έχει αναδρομική ισχύ από τις 10 Δεκεμβρίου, οι ενδιαφερόμενοι μπορούν μέσω του TAXISnet, ακόμα και πριν την ψήφιση της τροπολογίας στη Βουλή, να δηλώσουν τον λογαριασμό τους, ο οποίος πιστώνεται με τα χρήματα των επιδοτήσεων, ως ακατάσχετο.\nΈτσι, θα πρέπει σήμερα να προλάβουν την πληρωμή του υπόλοιπου της βασικής ενίσχυσης και την αυριανή πίστωση των λογαριασμών τους με τα χρήματα της εξισωτικής αποζημίωσης. Στην Κρήτη, μάλιστα, επικρατεί ικανοποίηση στους αγροτικούς φορείς – με εξαίρεση τα μέλη της Πανελλαδικής Επιτροπής των Μπλόκων – για την προώθηση του ακατάσχετου στα 7.500 ευρώ, με την προϋπόθεση ότι θα υπάρξει και συνέχεια, ώστε να μην αντιμετωπίζονται διαφορετικά από τις υπόλοιπες κοινωνικές τάξεις οι αγρότες.\nΑναλυτικότερα, όπως αναφέρεται στο σχετικό κείμενο, με την εν λόγω τροπολογία θεσπίζεται η προστασία των άμεσων κοινοτικών ενισχύσεων του Πυλώνα της Κοινής Γεωργικής Πολιτικής από μέσα αναγκαστικής εκτέλεσης, παρακρατήσεις και συμψηφισμούς μέχρι του ποσού των 7.500 ευρώ ετησίως ανά δικαιούχο.\nΣυγκεκριμένα, με την τροπολογία ορίζεται ότι «οι προκαταβολές, οι ενδιάμεσες και οι τελικές πληρωμές που λαμβάνουν οι δικαιούχοι βάσει καθεστώτων στήριξης, στο πλαίσιο της Κοινής Αγροτικής Πολιτικής, οι οποίες αφορούν:\nε) τις συνδεδεμένες ενισχύσεις και στ) την ειδική ενίσχυση βάμβακος του Κανονισμού 1307/2013, δεν κατάσχονται στα χέρια του Δημοσίου ή τρίτων, δεν υπόκεινται σε κανενός είδους παρακράτηση και δε συμψηφίζονται με οφειλές προς το Δημόσιο και οποιονδήποτε φορέα του δημόσιου τομέα, καθώς και προς τους ασφαλιστικούς οργανισμούς, μέχρι του ποσού των 7.500 ευρώ ετησίως.\nΗ έναρξη της ρύθμισης άρχεται από 10/12/2018. Σε περίπτωση επιβολής κατάσχεσης σε τραπεζικές καταθέσεις εις χείρας πιστωτικών ιδρυμάτων ως τρίτων, στις οποίες περιλαμβάνονται και οι ως άνω πληρωμές των κοινοτικών επιδοτήσεων, τα πιστωτικά ιδρύματα οφείλουν να εξετάζουν, κάθε φορά, αν πληρούνται οι προϋποθέσεις για την εξαίρεση από την κατάσχεση».\n«“Κουτσό” αλλά θετικό» χαρακτηρίζει το συγκεκριμένο μέτρο ο πρόεδρος της Ομάδας Αμπελουργών και Ελαιοκαλλιεργητών Κρήτης Πρίαμος Ιερωνυμάκης. «Επειδή γνωρίζω και προσωπικά τον Σταύρο Αραχωβίτη, οφείλω να τον ευχαριστήσω για τη μάχη που έδωσε στη Βουλή. Το αποτέλεσμα αυτό οφείλεται στη δική του μάχη. Αλλά σε ό,τι αφορά τη διάκριση σε βάρος των αγροτών, αφού δε συμπεριελήφθησαν και εκείνοι στο ακατάσχετο των 15.000 ευρώ τον χρόνο, τις ευθύνες τις έχει το υπουργείο Οικονομικών και συνολικά η κυβέρνηση.\nΕμείς θεωρούμε το μέτρο ως θετικό, ενώ συνδικαλιστικά θα συνεχίσουμε να διεκδικούμε την αύξηση του ακατάσχετου στα 15.000 ευρώ», λέει ο Πρίαμος Ιερωνυμάκης. Και ξεκαθαρίζει ότι είναι εμφανέστατη η διαφορά της αντιμετώπισης των αγροτών από τον σημερινό υπουργό Σταύρο Αραχωβίτη, σε αντίθεση με τον προκάτοχό του Βαγγέλη Αποστόλου, με τον οποίο δεν υπήρχαν καν γέφυρες επικοινωνίας.\n«Δε ζητάμε τίποτα διαφορετικό από αυτό που ισχύει για όλες τις άλλες κοινωνικές ομάδες. Είναι ένα μέτρο καθαρά βιοποριστικό, για να μπορέσουν και οι αγρότες όχι μόνο να επιβιώσουν, αλλά και να καλλιεργήσουν», τονίζει στην εφημερίδα μας ο Πρίαμος Ιερωνυμάκης. Προσθέτει, μάλιστα, ότι δεν είναι πρόβλημα για τον αγροτοκτηνοτροφικό κόσμο της χώρας αν η επιδότηση μπει μία μέρα πριν ή μία μέρα μετά.\nΚαι θα πρέπει να ξεφύγει και ο κόσμος από τις λογικές αυτές, ώστε να μπουν στην πρώτη γραμμή των διεκδικήσεων άλλα θέματα που σχετίζονται με μέτρα για την κλιματική αλλαγή, έργα υποδομών στο νερό, λειτουργία του αγροτοσυνδικαλιστικού κινήματος κ.ά.\nΔιαφορετική είναι η εκτίμηση της Πανελλαδικής Επιτροπής των Μπλόκων, που χθες ανακοίνωσε πως συνεχίζει τα μπλόκα σε διάφορες περιοχές της χώρας, χαρακτηρίζοντας τα 7.500 ευρώ ως μέτρο εμπαιγμού της αγροτικής τάξης.\nΣτο μεταξύ, ο Πρίαμος Ιερωνυμάκης καλεί τους αγροτοκτηνοτρόφους, πριν μπουν τα χρήματα των επιδοτήσεων, να σπεύσουν μέσω των λογιστών τους ή οι ίδιοι αυτόματα μέσω του TAXISnet και να δηλώσουν ως ακατάσχετο τον λογαριασμό μέσω του οποίου εισπράττουν την επιδότησή τους.\nΣτο μεταξύ, στη διάρκεια της σημερινής μέρας αναμένεται η εξόφληση της ενιαίας ενίσχυσης, ενώ αύριο Παρασκευή προβλέπεται να πληρωθεί η εξισωτική αποζημίωση έτους 2018. Συγκεκριμένα, σήμερα – όπως αναμένεται – θα πληρωθεί το υπόλοιπο της βασικής ενίσχυσης ύψους περίπου 330 εκατ. ευρώ, συν τα νέα δικαιώματα βασικής ενίσχυσης (ΔΒΕ) από το Εθνικό Απόθεμα, που ανέρχονται σε 14,2 εκατομμύρια ευρώ. Επίσης, καταβάλλεται η πράσινη ενίσχυση, ύψους περίπου 550 εκατομμυρίων ευρώ, καθώς και η ενίσχυση στους γεωργούς νεαρής ηλικίας, συνολικού ύψους 38 εκατομμυρίων ευρώ.\nΑπό το πρόγραμμα της εξισωτικής αποζημίωσης, θα εισρεύσουν συνολικά στην ελληνική ύπαιθρο 247 εκατομμύρια ευρώ.\nΈρχονται όμως και πληρωμές για το πρόγραμμα πρόωρης συνταξιοδότησης, συνολικού ύψους 30 εκατομμυρίων ευρώ, παλιότερων ετών. Όπως έχει ξαναγράψει η εφημερίδα μας, μόνο στην Κρήτη αναμένονται τουλάχιστον 100 εκατομμύρια ευρώ.\nΟλοκληρώθηκε η επεξεργασία για τους κτηνοτρόφους\nΜε χθεσινή του ανακοίνωση ο ΟΠΕΚΕΠΕ ενημερώνει ότι «ολοκληρώθηκε η επεξεργασία χορήγησης της σχετικής ενίσχυσης ύψους 40.233.881,55 ευρώ σε 44.952 δικαιούχους. Το μοναδιαίο ύψος τού κατ’ αποκοπή ποσού ενίσχυσης ήσσονος σημασίας (de minimis) καθορίζεται σε 5 ευρώ ανά αίγα και 5 ευρώ ανά προβατίνα».\nΣύμφωνα με το άρθρο 6 της ΚΥΑ και για την έγκαιρη ενημέρωση των παραγωγών, αναρτήθηκαν χθες έγγραφες ενημερώσεις με τα δικαιούμενα ποσά στην ηλεκτρονική εφαρμογή “Καρτέλα του Αγρότη”. Για να είναι δυνατή η είσοδος στην εφαρμογή, είναι απαραίτητη η λήψη κωδικού και η δημιουργία προσωπικού λογαριασμού στην επιλογή “Εγγραφή”.\nΕπισημαίνεται ότι παραγωγοί οι οποίοι έχουν υποβάλει αίτηση ενιαίας ενίσχυσης online για τα έτη 2014-2016 δεν απαιτείται να παραλάβουν εκ νέου κωδικό.


Κωστής Χατζηδάκης: «Κωμικοτραγικοί και φαιδροί!» – vradini\n«Η Νέα Δημοκρατία δεν πρόκειται να συμπράξει σε μια συνταγματική επιθεώρηση με την έννοια της κωμωδίας. Θα λειτουργήσουμε σοβαρά και υπεύθυνα, αναδεικνύοντας τον τυχοδιωκτισμό της κυβέρνησης», σημειώνει ο αντιπρόεδρος της Νέας Δημοκρατίας Κωστής Χατζηδάκης στη συνέντευξή του στη «ΒτΚ». Ο βουλευτής της Β’ Αθηνών αντιδιαστέλλει τη στάση του Αλέξη Τσίπρα υπενθυμίζοντας τη δήλωσή του στη Βουλή, το 2014, ότι δεν θα συμπράξει στη συνταγματική αναθεώρηση τότε, γιατί ήθελε να πέσει η κυβέρνηση. «Επομένως, από την πλευρά του ΣΥΡΙΖΑ έχουμε μια ακραία ανευθυνότητα σε σχέση με το Σύνταγμα, ήδη καταγεγραμμένη από το 2014», τονίζει ο κ. Χατζηδάκης. Όσον αφορά για τις σχέσεις Κράτους – Εκκλησίας υπογραμμίζει ότι δεν χρειάζεται αναθεώρηση του Συντάγματος για να προχωρήσουν οι όποιες αλλαγές. Αρκεί η ψήφιση τυπικών νόμων. Εστιάζει, ωστόσο, σε «μία ακόμα μεγαλοπρεπή κυβίστηση», που κάνει ο κ. Τσίπρας, παρ’ όλο που «το θέμα αυτό ήταν φετίχ του ΣΥΡΙΖΑ». Επισημαίνει, επίσης ,τον κίνδυνο η συνταγματική αναθεώρηση «να εξελιχθεί σε σαπουνόφουσκα αν δεν συμφωνήσουν Νέα Δημοκρατία και ΣΥΡΙΖΑ στον από κοινού προσδιορισμό των αναθεωρητέων διατάξεων, δίνοντας στον λαό τη δυνατότητα της τελικής επιλογής. Μετά θα πρέπει να περιμένουμε 10 χρόνια για να ξεκινήσει νέα διαδικασία αναθεώρησης». Σχετικά με τη δολοφονία του Έλληνα ομογενούς από την αλβανική αστυνομία τονίζει ότι «απαιτείται μια συγνώμη από τον ίδιο τον Αλβανό πρωθυπουργό και μια καθαρή διαδικασία για τη νεκροψία και την αναζήτηση των αιτιών που οδήγησαν σ’ αυτό το τραγικό γεγονός». Διευκρίνισε ότι «ο Αλβανός πρωθυπουργός αντιμετώπισε τον συμπατριώτη μας, που σκοτώθηκε από την αλβανική αστυνομία, περίπου σαν ένα κτήνος. Λυπάμαι που το λέω. Και αυτό δεν πληγώνει μόνο κάθε Έλληνα, αλλά κάθε άνθρωπο που έχει στοιχειώδη ευαισθησία για τη ζωή και την κοινωνική συμβίωση».\nΚαι η κυβέρνηση, και η Νέα Δημοκρατία κρίνουν ότι χρειάζεται συνταγματική αναθεώρηση. Γιατί, λοιπόν, δεν δεν εξασφαλίζεται η απαιτούμενη συναίνεση;\n«Σε συνταγματική αναθεώρηση θα έπρεπε να έχουμε προχωρήσει εδώ και πολύ καιρό. Δυστυχώς, όμως, ο κ. Τσίπρας τορπίλισε την προσπάθεια της κυβέρνησης Σαμαρά το 2014. Υπάρχει η δήλωσή του στη Βουλή, ότι δεν θα συμπράξει στην συνταγματική αναθεώρηση, τότε, γιατί ήθελε να πέσει η κυβέρνηση. Επομένως, από την πλευρά του ΣΥΡΙΖΑ έχουμε μια ακραία ανευθυνότητα σε σχέση με το Σύνταγμα, ήδη καταγεγραμμένη από το 2014. Η Νέα Δημοκρατία στο πλαίσιο της παρούσης συνταγματικής αναθεωρήσεως δεν πρόκειται να ακολουθήσει την πρακτική αυτή του ΣΥΡΙΖΑ, αλλά δεν πρόκειται να συμπράξει σε μια συνταγματική επιθεώρηση με την έννοια της κωμωδίας. Θα λειτουργήσουμε σοβαρά και υπεύθυνα, αναδεικνύοντας τον τυχοδιωκτισμό της κυβέρνησης. Ποία είναι η θέση της Ν.Δ.; Ο Κυριάκος Μητσοτάκης από τότε που εκλέχθηκε στην ηγεσία της Νέας Δημοκρατίας το 2016, είχε προτείνει μια απολύτως έντιμη και διαφανή διαδικασία: επειδή υπάρχει ειδική διαδικασία αναθεώρησης -που απαιτεί αυξημένη πλειοψηφία 180 βουλευτών στις μία από τις δύο ψηφοφορίες που απαιτούνται για την έγκριση των αναθεωρητέων διατάξεων– προτείναμε να προσδιορίσουμε από κοινού τα δύο κόμματα τις αναθεωρητέες διατάξεις. Να ενταχθούν δηλαδή και οι δικές μας και οι δικές τους προτάσεις στις αναθεωρητέες διατάξεις, και αφού μεσολαβήσουν οι εκλογές και ψηφίσει ο λαός, η συνταγματική αναθεώρηση να πάρει την κατεύθυνση που θα θέλει το κόμμα που θα κερδίσει την εντολή του λαού. Αν κερδίσει ο κ. Τσίπρας θα δώσει την κατεύθυνση που θέλει. Αν κερδίσουμε εμείς, θα δώσουμε τη δική μας κατεύθυνση στη συνταγματική αναθεώρηση. Αυτή είναι η δική μας πρόταση, αλλά ο κ. Τσίπρας δεν θέλει τη συνεννόηση και φοβάται τη βούληση του ελληνικού λαού στις εκλογές».\nΓια τη σχέση Κράτους – Εκκλησίας, το άρθρο το οποίο θέλει να αναθεωρήσει η κυβέρνηση, ποια είναι η θέση της Ν.Δ.;\n«Ασφαλώς οι σχέσεις Κράτους – Εκκλησίας επιδέχονται εκσυγχρονισμού και βελτίωσης. Δεν χρειάζεται, όμως, αναθεώρηση του Συντάγματος για να προχωρήσουν οι όποιες αλλαγές. Αρκεί η ψήφιση τυπικών νόμων. Βεβαίως, το θέμα αυτό ήταν φετίχ του ΣΥΡΙΖΑ. Ωστόσο, ούτε προχώρησε τίποτα όλα αυτά τα χρόνια της διακυβέρνησης Τσίπρα ούτε κατάλαβε κανείς την πολύ μπερδεμένη πρόταση του πρωθυπουργού και του ΣΥΡΙΖΑ για το συγκεκριμένο θέμα στα πλαίσια της συνταγματικής αναθεώρησης. Και στο θέμα αυτό ο κ. Τσίπρας κάνει μία ακόμα μεγαλοπρεπή κυβίστηση».\nΠοια άλλα θεωρείτε «αγκάθια» για τη συνταγματική αναθεώρηση;\n«Είναι προφανές ότι Νέα Δημοκρατία και ΣΥΡΙΖΑ δεν μπορούν να συμπέσουν στις απόψεις τους για τη συνταγματική αναθεώρηση. Υπάρχουν θέματα όπως λ.χ. τα ιδιωτικά πανεπιστήμια ή ο εκλογικός νόμος, που έχουμε τεράστιες διαφορές. Θα επαναλάβω, όμως, ότι η συνταγματική αναθεώρηση κινδυνεύει να εξελιχθεί σε σαπουνόφουσκα αν δεν συμφωνήσουμε –Νέα Δημοκρατία και ΣΥΡΙΖΑ– στον από κοινού προσδιορισμό των αναθεωρητέων διατάξεων, δίνοντας στον λαό τη δυνατότητα της τελικής επιλογής. Μετά θα πρέπει να περιμένουμε 10 χρόνια για να ξεκινήσει νέα διαδικασία αναθεώρησης. Το υπογραμμίζω διότι η κυβέρνηση καταφεύγει σε γελοία επιχειρήματα για να αντικρούσει την πρότασή μας. Για παράδειγμα βγήκε το Μέγαρο Μαξίμου και κατηγόρησε τη Νέα Δημοκρατία ότι δήθεν δεν θέλει τη συνταγματική αναθεώρηση για να μην αλλάξει το άρθρο για την ευθύνη των υπουργών. Είναι πραγματικά φαιδρό να λέγεται κάτι τέτοιο. Είναι αστείο! Διότι πλέον η προστασία του νόμου για την ευθύνη υπουργών αφορά κατά βάση τους υπουργούς της τελευταίας κυβέρνησης, δηλαδή τους υπουργούς του ΣΥΡΙΖΑ! Με άλλα λόγια, αν εκλεγούμε εμείς, θα έχουμε πρεμούρα για να μην αλλάξει το σχετικό άρθρο του Συντάγματος για να παραγραφούν τα τυχόν αδικήματα υπουργών του ΣΥΡΙΖΑ; Ντροπή και να λέγεται! Κωμικοτραγικό!».\n«Με την Αλβανία πρέπει να συμβιώσουμε ειρηνικά. Αλλά η Αλβανία να μην ξεχνάει, εφόσον διακηρύσσει ότι είναι κράτος δικαίου, ότι πρέπει και να τηρεί αυτά που διακηρύσσει. Να μην ξεχνάει ότι υπάρχει μια ελληνική μειονότητα στην Βόρειο Ήπειρο και η μειονότητα αυτή πρέπει να είναι γέφυρα φιλίας ανάμεσα στις δύο χώρες. Επιπλέον, να μην ξεχνάει ότι επειδή θέλει να έχει ευρωπαϊκή προοπτική, αυτή η προοπτική περνάει από την Ελλάδα. Θέλω να πιστεύω ότι ήταν ένα μεμονωμένο γεγονός και ότι οι Αλβανοί θα σταθούν μακριά από μια ακραία προσέγγιση σαν κι αυτή που δυστυχώς υιοθέτησε ο ίδιος ο πρωθυπουργός τους».\nΗ μεταβλητότητα στα ιταλικά ομόλογα έχει καταστήσει δυσκολότερη την επιστροφή της Ελλάδας στις Αγορές, θεωρεί ο υπουργός Οικονομικών Ευκλείδης Τσακαλώτος. Συμφωνείτε ότι για αυτό μόνο η Ελλάδα δεν μπορεί να βγει στις Αγορές;\n«Αν η Οικονομία μας ήταν πράγματι ισχυρή, όπως πανηγυρίζουν στον ΣΥΡΙΖΑ, η συγκυρία με τα ιταλικά ομόλογα δεν θα μπορούσε να εμποδίσει την έξοδό μας στις Αγορές. Η αλήθεια, όμως, είναι πως οι δανειστές και η κυβέρνηση είχαν προεξοφλήσει αυτή την αδυναμία μας πριν την κρίση με τα ιταλικά ομόλογα, με το λεγόμενο «μαξιλαράκι ρευστότητας». Ξέρετε, το πρόβλημα της ελληνικής Οικονομίας είναι πρώτα απ’ όλα πολιτικό. Διότι η κυβέρνηση Τσίπρα δεν μπορεί να κερδίσει την εμπιστοσύνη των Αγορών και των επενδυτών, και επιπλέον λειτουργεί η ίδια ως βαρίδι για την Οικονομία. Έτσι, η Ελλάδα βρίσκεται εκτός Αγορών, τα επιτόκια με τα οποία θα μπορούσε να δανειστεί το Δημόσιο είναι εξαιρετικά ψηλά, οι τράπεζες βρίσκονται υπό πίεση και οι επενδύσεις βρίσκονται στο 1/3 του 2007! Το «κλειδί», επομένως, για να αποκατασταθεί η εμπιστοσύνη των Αγορών και των επενδυτών στη χώρα είναι η πολιτική αλλαγή. Να έρθει μια άλλη κυβέρνηση, μια κανονική ευρωπαϊκή κυβέρνηση, φιλική στην επιχειρηματικότητα και στις επενδύσεις. Που θα εφαρμόσει ένα άλλο μείγμα πολιτικής, με λιγότερους φόρους και εισφορές και λιγότερες δαπάνες. Και που θα προχωρήσει μια σειρά από μεταρρυθμίσεις στη Δημόσια Διοίκηση, στη Δικαιοσύνη, την Παιδεία, την Υγεία κ.λπ. Κάθε μέρα που μένει αυτή η κυβέρνηση είναι ζημιά για την Ελλάδα!».\n«Διότι για μας είναι ξεκάθαρο ότι η κυβέρνηση Τσίπρα δεν έχει τη συναίνεση του λαού σ’ αυτή τη συμφωνία. Η Συμφωνία των Πρεσπών συνιστά μια μείζονα εθνική υποχώρηση. Με την υπογραφή Τσίπρα – Κοτζιά παραδίδουμε στους Σκοπιανούς το όνομα «Μακεδονία», τη «μακεδονική» γλώσσα» και τη «μακεδονική» εθνικότητα. Είναι επιβεβλημένο, λοιπόν, να μιλήσει πρώτα ο λαός.»\nΗ κυβέρνηση εκπέμπει αισιοδοξία ότι μπορεί να διατηρήσει την κοινοβουλευτική πλειοψηφία, ακόμη και χωρίς τον κ. Καμμένο. Το θεωρείτε εφικτό;\n«Όποιες πολιτικές μανούβρες και δοσοληψίες και αν κάνει ο κ. Τσίπρας, δεν αλλάζει η ουσία του θέματος. Ούτε η αρνητική στάση που έχει η πλειοψηφία του ελληνικού λαού απέναντι στη Συμφωνία των Πρεσπών».\nΣτην τελική ευθεία προς τη Βουλή βρίσκεται σχέδιο νόμου στο οποίο θα περιλαμβάνονται οι διατάξεις για τη μείωση των ασφαλιστικών εισφορών σε περίπου 250.000 ελεύθερους επαγγελματίες. Θα το ψηφίσετε;\n«Είμαστε σαφώς υπέρ της μείωσης των εισφορών. Ο Κυριάκος Μητσοτάκης το έχει εξαγγείλει εδώ και πολύ καιρό. Ο κ. Τσίπρας ανακάλυψε τη μείωση φόρων και εισφορών στον πανικό του μπροστά στην επερχόμενη εκλογική ήττα του. Η διαφορά, λοιπόν, είναι ότι για τη Ν.Δ. η μείωση της φορολογίας αποτελεί στρατηγική επιλογή και συστατικό στοιχείο της πολιτικής της, ενώ για τον ΣΥΡΙΖΑ μια τυχοδιωκτική και συγκυριακή επιλογή, μήπως ψαρέψει στα θολά νερά ορισμένους ψήφους. Τι θα φέρει η κυβέρνηση, αυτήν την ώρα δεν το ξέρουμε. Όταν θα έρθει θα τοποθετηθούμε λεπτομερειακά».\n«Απαιτείται μια συγνώμη από τον ίδιο τον Αλβανό πρωθυπουργό»\nΤι πρέπει να γίνει για την εξιχνίαση της δολοφονίας του Έλληνα ομογενούς από την αλβανική αστυνομία;\n«Ό,τι και αν συνέβη, κανείς δεν πρέπει να ξεχνάει ότι αυτός που σκοτώθηκε, πέραν του ότι ήταν Έλληνας και σκοτώθηκε τη μέρα της εθνικής επετείου, ήταν άνθρωπος και είχε μάνα και πατέρα. Το ξέχασε, νομίζω, ένα κομμάτι του Τύπου στην Ελλάδα, ιδίως την πρώτη μέρα, που άρχισε να βάζει το ιδεολογικό πάνω από το εθνικό και το ανθρώπινο. Και, βεβαίως, το ξέχασε σίγουρα ο Αλβανός πρωθυπουργός, που αντιμετώπισε τον συμπατριώτη μας, που σκοτώθηκε από την αλβανική αστυνομία, περίπου σαν ένα κτήνος. Λυπάμαι που το λέω. Και αυτό δεν πληγώνει μόνο κάθε Έλληνα, αλλά κάθε άνθρωπο που έχει στοιχειώδη ευαισθησία για τη ζωή και την κοινωνική συμβίωση. Απαιτείται μια συγνώμη από τον ίδιο τον Αλβανό πρωθυπουργό και μια καθαρή διαδικασία για τη νεκροψία και την αναζήτηση των αιτιών που οδήγησαν σ’ αυτό το τραγικό γεγονός».\n«Ο πρωθυπουργός τροχονόμος στις αλληλοκατηγορίες»\n«Ο κ. Κοτζιάς στρέφεται εναντίον του κ. Καμμένου, ο κ. Καμμένος εναντίον του κ. Κοτζιά και στη μέση ο κ. Σόρος. Σε οποιαδήποτε άλλη ευρωπαϊκή χώρα θα είχε γίνει πολιτικός σεισμός και θα είχε παρέμβει η Δικαιοσύνη. Εδώ ο κ. Τσίπρας κάνει τον τροχονόμο στις αλληλοκατηγορίες για ύποπτες κινήσεις και διαφθορά!».\nΤΟΝ ΔΗΜΗΤΡΗ ΠΑΠΑΓΓΕΛΟΠΟΥΛΟ: «Δεν μας είπε ακόμα ποιο είναι το πογκρόμ συλλήψεων που έκανε η προηγούμενη κυβέρνηση. Ειλικρινά δεν περίμενα να αθωώνει έμμεσα τη Χρυσή Αυγή»\nΤΟΝ ΔΗΜΗΤΡΗ ΤΖΑΝΑΚΟΠΟΥΛΟ: «Αντιλαμβάνομαι ότι είναι δύσκολη η δουλειά του κυβερνητικού εκπροσώπου, αλλά θα περίμενα μεγαλύτερη μετριοπάθεια και φιλαλήθεια»\nΤΟΝ ΝΙΚΟ ΠΑΠΠΑ: «Μετέτρεψε την ΕΡΤ σε παραμάγαζο του ΣΥΡΙΖΑ. Τώρα έρχονται οι καταγγελίες για σκάνδαλα από τον ίδιο τον ΣΥΡΙΖΑ»


Masons Freehouse Ingleton (Αγγλία) - Κριτικές - TripAdvisor\nMasons Freehouse Ingleton: Εστιατόρια στην περιοχή\nΔραστηριότητες κοντά σε: Masons Freehouse Ingleton\nMasons Freehouse Ingleton - Κριτικές\nΝο 2 από 13 δραστηριότητες - Ingleton\nNew Road, Ingleton, Yorkshire Dales National Park LA6 3HL, Αγγλία\nΩραίο γεύμα με ωραία διακόσμηση και πολύ ευχάριστο προσωπικό. Ποικιλία επιλογών για χορτοφάγους που ήταν καλό να δούμε μαζί με σπεσιαλιτέ ημέρας. Το φαγητό ήταν πολύ γρήγορα, αξίζει να το διαβάσετε βιβλίων στην τζάκι, πολύ αστείο!\nΕπισκέφθηκε την Παρασκευή το eve, κατάφεραν να μπουν χωρίς κράτηση. Η διακόσμηση ήταν ωραίο αλλά καθίσματα που δεν ήταν πολύ άνετο, έχω μια κακή πλάτη και ένιωσα ότι έπρεπε να φύγουμε εξαιτίας αυτής το συντομότερο είχαμε φάει, θα μου άρεσε καρέκλες, που ήταν περισσότερο εξισορροπημένη...αλλά γνωρίζει ότι δεν μπορεί να επηρεάσει τους πάντες. Μενού πολύ περιορισμένη και τα μισά ήταν γεύματα σάντουιτς, έτσι θα μου άρεσε περισσότερο βραδινό γεύμα επιλογές. Είχαν κοτόπουλο που ήταν εντάξει, αλλά τίποτα το ιδιαίτερο, εταίρος είχε ψάρι με πατάτες και ένιωσα ότι η ίδια. Πολύ φθηνό, αλλά θα προτιμούσε να πληρώσετε λίγο περισσότερο και καλύτερη ποιότητα και περισσότερες επιλογές. Το προσωπικό αρκετά καλόΠερισσότερα\nΦανταστική διαμονή, το φαγητό και η εξυπηρέτηση\nΤι υπέροχη ανακάλυψη. Έκανα κράτηση για επαύλεις τους δύο νύχτες ενώ κάναμε το Yorkshire τρεις κορυφές. Όταν είπα ότι ο ιδιοκτήτης ήταν πολύ εξυπηρετικός, σαν μια μικρή fairy Mου έφερε τους μεσημεριανό γεύμα και νερό σε δροσερό ασφαλείας (μετά την αποθήκευσή της στη διάρκεια της...νύχτας στο ψυγείο) και ένα υπέροχο πρωινό θήκη περίπου 5 . 30 Επομένως, θα μπορούσαμε να βγούμε έξω νωρίς για να ξεκινήσετε με τα πόδια μας. Φάγαμε στο παμπ και τις δύο νύχτες και δεν μπορώ να κατηγορήσω το σέρβις ή φαγητό. Το μικρό μενού αλλά θαυμάσιο επιλογών όπως για χορτοφάγους και πιάτα για χορτοφάγους και όλα φρέσκα. Όλο το προσωπικό ήταν ευγενικό και φιλικό και η ατμόσφαιρα ήταν καλό. Αν θέλετε να φάτε συνιστώ μια επιφύλαξη ως τόσο την Παρασκευή και το Σάββατο ήταν πολύ απασχολημένοι. Το δωμάτιό μας ήταν ακριβώς πάνω από το μπαρ και ήταν ήσυχο, δεν ωτασπίδες απαιτούνται ακόμη και πήγαμε να κοιμηθώ νωρίς. Τα κρεβάτια ήταν άνετα και το ντους ήταν υπέροχο. Το πρωινό ήταν επίσης πολύ καλό για την επόμενη ημέρα. Πολύ φιλόξενο, θα το συνιστούσα ανεπιφύλακτα.Περισσότερα\nI μαζί με ορισμένα μέλη της οικογένειας είχε ένα υπέροχο γεύμα εκεί. Το μενού δεν είναι μεγάλο, αλλά τι περιμένεις για αυτό που αποκαλώ παραδοσιακή παμπ ακέφαλες. Μπριζόλα μου και ale pie ήταν τεράστια, τίγκα με κρέας και μεγάλη ζαχαροπλαστικής. Είναι προφανές ότι ένα αγαπημένο...τόσο για τους ντόπιους όσο και εγώ, που είναι πάντα μια καλή ένδειξη.Περισσότερα\nΤο φαγητό συνιστάται ανεπιφύλακτα.\nΚλείσαμε ένα τραπέζι για 11 άτομα. Κατά την κράτηση μας είπαν ότι ήταν carvery την Κυριακή, η οποία ήταν εντάξει για εμάς. Η εξυπηρέτηση ήταν πολύ καλή και το φαγητό καταπληκτικό. Καθώς ήταν τόσο μεγάλη ομάδα ήμασταν πραγματικά με εντυπωσίασε ότι όλο το φαγητό σερβιριζόταν...ταυτόχρονα και οι σωληνώσεις ζεστό. Τυχόν πρόσθετες αιτήσεις (όπως επιπλέον ζωμός, ψητό πατάτες) εξετάστηκαν αμέσως και το προσωπικό ήταν πολύ φιλικό.Περισσότερα\nΘα το συνιστούσα ανεπιφύλακτα αυτό το παμπ για μια επίσκεψη για φαγητό. Μια μεγάλη ομάδα μας είχε ένα υπέροχο σπιτικό μεσημεριανό γεύμα κάθε Κυριακή & ορισμένα είχαν το Steak & ale pie χθες, όλα τα πραγματικά νόστιμο & φρέσκα. Πραγματικά ωραίο, μοντέρνο, σύγχρονο ντεκόρ. Επίσης,...ένα πολύ μεγάλο επιλογές του τζιν 🍸 ευτυχισμένες ημέρες!Περισσότερα\nΕξαιρετικό φαγητό ... συνιστάται ανεπιφύλακτα\nΠήγα εκεί την περασμένη εβδομάδα με τον σύζυγό μου. Πρόκειται για μια διαφορετική χώρα σήμερα και είναι θαυμάσια. Το φαγητό ήταν άφθονο και νόστιμα πραγματικά. Μεγάλη ποικιλία από μπίρες. . . και τζιν . Συνιστάται ανεπιφύλακτα. Χάρη\nΆλλη μια ευχάριστη επίσκεψη.\nΤην τελευταία φορά που είχαμε εδώ visìted πέρυσι. Η ένδειξη καλής υποδοχής είναι ένα ζεστό καλωσόρισμα και μην παραλήψετε σας από μια προηγούμενη επίσκεψη. Για άλλη μια φορά το φαγητό ήταν υψηλού επιπέδου με εξαιρετική παρουσίαση. Σας ευχαριστώ.\nΕπισκεφθήκαμε το Mason είναι 3 χρόνια πριν και είχε συνολική ανακαίνιση. Το φαγητό ήταν εξαιρετικό, περιποιημένα και νόστιμο, μια καλή ποικιλία η οποία μηλίτες δεν είναι συχνά αυτές τις ημέρες. Το προσωπικό ήταν φιλικό και φιλόξενο, σίγουρα θα το συνιστούσα.\nΚορυφαίας ποιότητας απ' όλες τις πλευρές.\nΟ σύντροφός μου εκθείασε τη επαύλεις τους μετά από μια επίσκεψη solo ώστε οι προσδοκίες μου ήταν υψηλό. Δεν ήμουν απογοητευμένη, τα πάντα σχετικά με τον τόπο υπέρβαση οποιασδήποτε προσδοκία μου. Οι ιδιοκτήτες και το προσωπικό ήταν ζεστό και φιλικό, το φαγητό ήταν νόστιμο και...το δωμάτιό μας ζεστά και άνετα. Ο καλύτερος ύπνος που έχω φάει σε λίγο. Το pub είναι τόσο χαλαρωτικά έμοιαζε σαν ένα σπίτι μακριά από το σπίτι, εκτός του ότι δεν έχετε 20 τζιν επιλογής από το σπίτι μου! Υπάρχουν νεωτερισμός βιβλία και παιχνίδια κουίζ για να εξετάσουμε. Κοιτάζοντας γύρω όλοι φαίνονταν χαλαρή και ευχάριστη, η ατμόσφαιρα ήταν υπέροχη. Το πρωινό ήταν επίσης νόστιμο και τίποτα δεν είναι κόπος για τους ιδιοκτήτες. Δεν μπορώ να περιμένω να επιστρέψω, καλώς εχόντων των πραγμάτων, περισσότερο την επόμενη φορά. Θα το συνιστούσα ανεπιφύλακτα.Περισσότερα\nΛάβετε γρήγορα απαντήσεις από το προσωπικό του Masons Freehouse Ingleton και από προηγούμενους επισκέπτες.


Ενώπιον του ψευδοδικαστηρίου μάνα και κόρη που “συνελήφθησαν” στην Μόρφου\nYou are at:Home»Επικαιρότητα»Κύπρος»Ενώπιον του ψευδοδικαστηρίου μάνα και κόρη που “συνελήφθησαν” στην Μόρφου\nBy Hallocy.com\t 16/09/2019 21 views\nΕνώπιον του “δικαστηρίου” οδηγούνται σήμερα οι δύο Ελληνοκύπριες γυναίκες που “συνελήφθησαν” το μεσημέρι της Κυριακής, με την πρόφαση ότι φωτογράφιζαν σε στρατιωτική περιοχή.\nΠρόκειται για 52χρονη και την 20χρονη κόρη της οι οποίες συμμετείχαν σε οργανωμένη εκδρομή στον Πύργο. H “σύλληψή” τους έγινε κατά την επιστροφή τους όταν σε σημείο της διαδρομής τους στην κατεχόμενη Μόρφου ζήτησαν να σταματήσουν για να δουν το σπίτι τους.\nΓια το περιστατικό που σημειώθηκε γύρω το πρωί έχει ενημερωθεί η Δικοινοτική Τεχνική Επιτροπή για την Εγκληματικότητα.\n“Η συνήθης πρακτική που ακολουθείται είναι να επιβληθεί πρόστιμο και να αφεθούν ελεύθερες”, ανέφερε στο AlphaNewsLive ο Ανδρέας Καπαρδής.\nΣε επικοινωνία μας με τον Πρόεδρος της Επιτροπής, Ανδρέα Καπαρδή επιβεβαίωσε τη σύλληψη των δυο γυναικών.\nΣύμφωνα με τον κ. Ονέν, ο σύζυγος της 52χρονης ζήτησε να τις επισκεφτεί, αίτημα στο οποίο δεν υπήρξε κάποια ένσταση από την πλευρά των κατοχικών “αρχών”, χωρίς ωστόσο να έχει ο κ. Ονέν πληροφόρηση αν τελικά αυτό συνέβη.\nΑνακοίνωση για το συμβάν εξέδωσε και η «αστυνομία» του ψευδοκράτους, λέγοντας πως προχώρησε την Κυριακή στις 10.00πμ στη σύλληψη μιας 52χρονης και μιας 20χρονης, στην Μόρφου, λόγω λήψης φωτογραφιών και βίντεο σε στρατιωτική περιοχή\nPrevious ArticleΤο τραγούδι «’Ετσι ξαφνικά» του Ρέμου δόθηκε πρώτα στην τρανσέξουαλ Ιωάννα\nNext Article Νέα διαδικτυακή απάτη… Πλάθουν θλιβερές ιστορίες και αποσπούν χρήματα\nΑλλάζει η ώρα: Μία ώρα μπροστά οι δείκτες από τις 3 τα ξημερώματα


CUP CAKE ΚΟΥΚΛΙΤΣΑ ΜΙΚΡΗ ΠΡΙΓΚΙΠΙΣΣΑ SURPRISE MINI από e-tza.gr\nΚωδικός e-tza: 1-046876\nΚωδικός Κατασκευαστή: 1108\nCup Cake έκπληξη που κρύβει μέσα του μια μικρή πριγκίπισσα!\nΔείτε και εσείς τη μαγεία!\nΑνοίξτε το Cup Cake και μεταμορφώστε το σε μια υπέροχη πριγκίπισσα.\n✓ Καινούρια σχέδια\n✓ Δυο διαφορετικά πρόσωπα.\n✓ Έξι διαφορετικά αρώματα\n✓ Δώδεκα διαφορετικά φορέματα.\n✓ Δώδεκα διαφορετικά Cup Cake\n✓ Μάζεψέ τα όλα!\nΔιατίθεται σε assortment display 12τμχ\nΕτικέτες: cup , cake , κουκλιτσα , μικρη , πριγκιπισσα , surprise , mini , σειρές , διάφορες κουκλιτσα , μικρη , πριγκιπισσα , σειρές , διάφορες


Ένας ακόμα ολοκαίνουργιος πεζόδρομος στη Γλυφάδα (ΕΙΚΟΝΕΣ) - notia.gr\nΈνας ακόμα ολοκαίνουργιος πεζόδρομος στη Γλυφάδα (ΕΙΚΟΝΕΣ)\n17/07/2021 17/07/2021 notia team 1 Σχόλιο\nΟ δήμος Γλυφάδας, δημιούργησε έναν καινούργιο χώρο περιπάτου, στην οδό Κωνσταντίνου Καραμανλή, στο γκολφ. Όλη η υποδομή, σχεδιάστηκε από την αρχή. Στρώθηκε καινούργιο «δάπεδο», φυτεύτηκαν πολλά νέα δέντρα και εγκαταστάθηκε σύγχρονο δίκτυο φωτισμού, με καινούργια φώτα LED τελευταίας γενιάς.\n“Ένας ακόμα ολοκαίνουργιος πεζόδρομος, ποιοτικός, νοικοκυρεμένος, φωτεινός’ αναφέρει σε σχετική ανάρτηση ο δήμαρχος, Γιώργος Παπανικολάου\n“Όπως κάναμε στην άλλη εξωτερική πλευρά του Γκολφ Γλυφάδας (από Τσιτσάνη μέχρι Κανδρή), έτσι και στην Κωνσταντίνου Καραμανλή. Όλοι θυμόμαστε πόσο προβληματικός ήταν ο δρόμος αυτός και κυρίως πόσο μεγάλο πρόβλημα φωτισμού είχε.\nΌταν ολοκληρωθεί – σύντομα – το σύνολο του έργου, περιμετρικά από το Γκολφ θα δείτε και θα απολαμβάνουμε όλοι μια από τις πιο όμορφες διαδρομές για βόλτα και αναψυχή. Η ζωή μας στη Γλυφάδα συνεχίζει να αλλάζει με έργα”.\nΈνα Σχόλιο στο “Ένας ακόμα ολοκαίνουργιος πεζόδρομος στη Γλυφάδα (ΕΙΚΟΝΕΣ)”\n17/07/2021 at 11:12 πμ\nΜπραβο. Πολύ ωραίο. Φτιάχνονται πεζοδρόμια; Επειδή είδα ότι φτιάχτηκαν στην Φαιστού και Ακροκορινθου. Τα έφτιαξε η ΖΙΤΑΚΑΤ. Η εταιρεία που φτιάχνει τα έργα της Γλυφάδας. Και πληρώνεται από τον Δήμο Γλυφάδας. Μήπως να ενημερωθούμε πως μπορούμε να φτιάξουμε και τα υπόλοιπα πεζοδρομια; Εκτός και αν υπάρχουν εξαιρέσεις. Αλλά και για τυχόν εξαιρέσεις να υπάρξει ενημέρωση. Ευχαριστώ.


Ποιά σχολεία σήμερα θα παραμείνουν κλειστά λόγω κακοκαιρίας - istioforos news Ποιά σχολεία σήμερα θα παραμείνουν κλειστά λόγω κακοκαιρίας - istioforos news ΑΡΧΙΚΗ\nΠοιά σχολεία σήμερα θα παραμείνουν κλειστά λόγω κακοκαιρίας\n- Δημοσιεύτηκε, Πέμπτη, 1 Δεκεμβρίου 2016 - 6:05 π.μ.\nΉδη ο Δήμος Φλώρινας ανακοίνωσε ότι τα σχολεία της πρωτοβάθμιας εκπαίδευσης θα παραμείνουν κλειστά και την Πέμπτη λόγω των χαμηλών θερμοκρασιών που επικρατούν στην περιοχή ενώ οι παιδικοί σταθμοί θα είναι ανοικτοί.\nΕπίσης, όλα τα σχολεία πρωτοβάθμιας και δευτεροβάθμιας εκπαίδευσης του Δήμου Καστοριάς θα λειτουργήσουν στις 9:15 π.μ. λόγω των χαμηλών θερμοκρασιών, ενώ με απόφαση του δημάχρου Βελβεντού και Σερβίων τα σχολεία θα λειτουργήσουν με διαφορετικό ωράριο, ανάλογα με την περιοχή.\nΣυνολικά 75 σχολικές μονάδες δεν λειτούργησαν σήμερα στην Κεντρική Μακεδονία\nκαι συγκεκριμένα σε περιοχές, στις οποίες οι καιρικές συνθήκες -χιόνι και παγετός- ήταν πιο έντονες. Σύμφωνα με τα στοιχεία, που συγκέντρωσε η\nΠεριφερειακή Διεύθυνση Πρωτοβάθμιας και Δευτεροβάθμιας Εκπαίδευσης Κεντρικής Μακεδονίας:\n-Στη δευτεροβάθμια εκπαίδευση πέντε σχολεία δεν λειτούργησαν στην Πιερία, τέσσερα στην Ημαθία, έξι στην ανατολική Θεσσαλονίκη, ένα στη Χαλκιδική (Μ.Παναγιά) και πέντε στη δυτική Θεσσαλονίκη (Ωραιόκαστρο και Σοχός).\nΣε ό,τι αφορά τα σχολεία, στα οποία έγιναν σήμερα μαθήματα, δεν αναφέρθηκαν προβλήματα στη Διεύθυνση Εκπαίδευσης.\nItem Reviewed: Ποιά σχολεία σήμερα θα παραμείνουν κλειστά λόγω κακοκαιρίας


Montesa Cota 2022 – Η ανανεωμένη σειρά Trial - BIKEIT!\nΠέμπτη, 09 Σεπτεμβρίου 2021 14:52\nΦρεσκάρισμα για την αγωνιστική ναυαρχίδα της ισπανικής εταιρείας, 301RR, αναβάθμιση στο “πολιτικό” 260R, αλλά και το μικρό on-off 4Ride.\nΓια το 2022 η, ιδιοκτησίας Honda και πρωταθλήτρια του παγκοσμίου Trial, Montesa, παρουσίασε την ανανεωμένη της γκάμα trial μοντέλων.\nΣε αυτή συναντάμε το κορυφαίο Cota 301RR που συνεχίζει να σαρώνει τίτλους TrialGP και X-Trial, οδηγώντας φέτος τον Toni Bou προς τον 29ο τίτλο της καριέρας του σε 15 χρόνια απόλυτης κυριαρχίας.\nΑναμενόμενα, όλη η φωτογράφηση των νέων μοντέλων φιγουράρει τον πιο πετυχημένο αναβάτη Trial της σύγχρονης ιστορίας και βέβαια, δίπλα στο απλό μοντέλο διατίθεται και η ρέπλικα του πρωταθλητή, Cota 301RR Race Replica.\nΑς δούμε ένα-ένα τα μοντέλα Trial του 2022:\nΟι νέες αναρτήσεις της Showa φέρνουν το νέο μοντέλο πιο κοντά στα εργοστασιακά αγωνιστικά της Montesa, συμπληρώνοντας τον παραδοσιακό κόκκινο χρωματισμό με μια νέα γκρι μεταλλική επιλογή.\nΟ κινητήρας παραμένει ως είχε στην τελευταία του αναβάθμιση, όταν μεγάλωσε στα 298 cc. Φέτος οι Ισπανοί δούλεψαν στη ρύθμιση του κινητήρα με στόχο να γεμίσουν περισσότερο τις μεσαίες στροφές λειτουργίας.\nΗ αγωνιστική ρέπλικα του Toni Bou ξεχωρίζει από τα χρώματα της Repsol, ωστόσο δεν έχει άλλες διαφορές από τη βασική έκδοση RR – γράμματα που ευθαρσώς δηλώνουν Race Ready.\nΒασισμένο στην εμφάνιση του 301RR, το 4RT 260R ακολουθεί τον ίδιο δρόμο στην αναβάθμισή του. Στο νέο μοντέλο η Montesa φόρεσε νέες Showa αναρτήσεις, ενώ και ο κινητήρας του επαναρυθμίστηκε κερδίζοντας 5% επιπλέον ροπή στις μεσαίες, χάρη και στο νέο αλουμινένιο τελικό της εξάτμισης.\nΤο on-off μοτοσυκλετάκι που βασίζεται στο trial Cota 4RT 260R ανακοινώθηκε πως θα είναι διαθέσιμο και στη Euro 5 εποχή.\nΧτίζεται γύρω από έναν τετράχρονο, μονοκύλινδρο κινητήρα 259 cc και διακρίνεται για το χαμηλό του βάρος, την απλότητα και τη μοναδική του ευκινησία σε κάθε είδους έδαφος.\nΠροσφέρει μάλιστα έξυπνες και απλές λύσεις, όπως έναν αποθηκευτικό χώρο κάτω από τη σέλα για αρκετά μικροπράγματα.\nΤελευταία τροποποίηση στις Πέμπτη, 09 Σεπτεμβρίου 2021 15:06\nΠερισσότερα σε αυτή την κατηγορία: « Montesa-Honda Impala – Ο θρύλος επιστρέφει!


funky buddha soul...: 06.15\nμην το σκέφτεσαι καθόλου, διάβασε Πικιώνη!\nΔ. Πικιώνης με τη μικρότερη απ' τα πέντε παιδιά του, την Αγνή, η οποία μεγαλώνοντας έγινε κι εκείνη αρχιτέκτονας\nΑυτουνού τα κείμενά του έπρεπε κανονικά να τα διδάσκουν στα Γυμνάσια! Και πρόσεξε… χωρίς ανάλυση καμία! Απλώς να τα διάβαζαν φωναχτά παιδιά που το 'χουν να διαβάζουνε μελωδικά. Σε κάθε τάξη υπάρχουν κάποιοι τέτοιοι, αυτοί λοιπόν, να τα διαβάζανε κι οι υπόλοιποι ν' ακούγανε μονάχα. Κι ύστερα να μη μίλαγε κανείς. Να τέλειωνε έτσι η ώρα των ελληνικών, όπως λεγότανε το μάθημα στα χρόνια τα δικά μου.\nΈπειτα, ν' αμολάγανε οι δάσκαλοι τους μαθητές τους στο προαύλιο. Αμέσως μετά από τέτοια κείμενα, η μόνη που ταιριάζει να διδάξει είναι η φύση. Αυτό, ακόμα κι αν το σχολειό είναι χτισμένο σε τσιμεντούπολη. Ένα ισχνό δεντράκι έστω να υπάρχει, θα μιλήσει στις εφηβικές ψυχές πιο επιδέξια κι απ’ τον πιο προικισμένο ρήτορα.\nΟ άξιος δάσκαλος άλλωστε, δε χρειάζεται πάντα να μιλάει. Καμιά φορά η σιωπή του διδάσκει πιο πολλά. Θ’ αρκούσαν, μ’ άλλα λόγια, αυτές οι αναγνώσεις, μαθητές που θα διαβάζανε Πικιώνη στους συμμαθητές τους. Η δουλειά έτσι, θα γινότανε και με το παραπάνω!\nΚουβέντες δε θα χρειάζονταν καθόλου. Ο δάσκαλος θα 'χε όλο-όλο να κάθεται και να απολαμβάνει. Τα φρέσκα πρόσωπα ολόγυρά του και την άγουρη φωνή να δίνει ήχο στα λόγια τα ωραία. Κι ύστερα… ύστερα τίποτα. Όλοι στο προαύλιο για ένα διάλειμμα. Καθείς ό,τι κατάλαβε για πάρτη του.\nΌλοι στο προαύλιο. άλλος για αφομοίωση, άλλος για ονειροπόληση, άλλος για γείωση ώστε ν' αντέξει την επόμενη ώρα κάτι της θετικής κατεύθυνσης, άλλος για χαζομάρες και για χοντροκοπιές ανεκδιήγητες. Δεν είναι όλα για όλους, πως θα γίνει; Η γραφή μιας τέτοιας ποιότητας, οφείλει να προσφέρεται σε όλους, γιατί αυτό ορίζει το δίκαιο.\nΔεν τους αφορά όμως όλους, προς Θεού! Τι νόημα θα ’χε η ζωή, αν όλα ήτανε κατάλληλα για όλους; Ναι, πολύ σωστά κατάλαβες, τον είχα καψουρευτεί μια εποχή αγρίως τον Πικιώνη! Και δεν ξέρω πόσο καλά τυγχάνει να με ξέρεις, πάντως δεν είμαι κι ο πιο ευσυγκίνητος τύπος. Ουδέποτε υπήρξα.\nΈχω κράξει κι αν έχω κράξει επιφανείς των Γραμμάτων και των Τεχνών. Δε ντρέπομαι να κράζω τους κατ' εμέ ανάξιους. Το κάνω απ’ τα μικράτα μου αυτό, με το θράσος που μου 'δινε το ένστικτο, όχι η γνώση. Μαζί του αντίθετα, με τον Πικιώνη εννοώ, είχα πάθει εξ' αρχής ψυχικό πέρα-δώθε!\nΚαι δεν ήμουν πιτσιρίκα. πάνε μόλις έντεκα χρόνια από τότε που μου ’ρθε ο ουρανός σφοντύλι εξαιτίας του. Θυμάμαι, είχα πέσει με τα μούτρα στα γραπτά του. μετά, έκανα να συνέλθω κάμποσο καιρό. Τον διάβασα, βλέπεις, μαζεμένο.\nΚι ο άνθρωπος έγραφε κάτι πράματα, που θες δε θες σ' αλλάζουνε σαν άνθρωπο. Οι λέξεις του κάνουν τα μέσα σου να τρίζουν, τα νιώθεις να διαλάνε, μέχρι που λίγο αργότερα τα αισθάνεσαι ανώτερα απ' ό,τι ήτανε προτού στάξουνε πάνω τους οι αράδες οι δικές του.\nΣτα παιδιά υποχρεωτικό μάθημα άρα τα κείμενα του Δασκάλου! Επιμένω! Ήτανε μέγας λογοτέχνης, κι ας τον αρνιότανε τον τίτλο. Να, κάτι τέτοιοι παραχωρούν τους τίτλους και τους βουτάνε μερικά μηδενικά και γίνονται μηδενικά δαφνοστεφανωμένα και τεράστια...\nΣαν τώρα με θυμάμαι, καθώς γυρνούσα σπίτι αγκομαχώντας εκείνο το μεσημέρι που τον έφερνα σπίτι. Έμενα σ' άλλο σπίτι τότε. όχι σε σπίτι, σε διαμέρισμα. Του πρώτο ορόφου. Που πα' να πει πως είχα σκαλιά ν' ανέβω για να φτάσω στο κατώφλι μου. Μπήκα λοιπόν στο τότε σπίτι μου και κόντεψα να σωριαστώ. Κουραζόμουνα πολύ την εποχή εκείνη.\nΚαι τη στιγμή που μπήκα κουβαλώντας ολόκληρο το δικό του έργο, ένιωθα πως τα μπράτσα μου θα έλιωναν απ’ το βάρος. Μου τα‘ χε πασάρει αυτά όλα το τότε αφεντικό μου. Ως δουλειά δηλαδή, που θα την πληρωνόμουνα έξτρα. Έπρεπε, λέει, να διαλέξω τα καλύτερά του.\nΚαλύτερα δε βρήκα. πώς να τα βρω, υπήρχαν; Σάματις υπήρχανε χειρότερα ανάμεσα στα λόγια του, για να υπάρχουν και καλύτερα; Οι φράσεις του λες κι έβγαιναν μέσα απ' το κεφάλι του διαυγείς, τέλεια φιλτραρισμένες όλες ανεξαιρέτως. Τεράστια ευγνωμοσύνη έκτοτε, κουβαλάω για ‘κείνη την επιπλέον "δουλειά".\nΓια την οποία ουδέποτε πληρώθηκα σε χρήμα, μιας και δεν την έκανα ποτέ ως όφειλα. Την έκανα δηλαδή, την έκανα όμως με τον τρόπο τον δικό μου. Αργά και ηδονικά. Άρχισα με βιασύνη, γιατί δεν ήξερα ποιον είχα να αντιμετωπίσω. Όταν όμως πήρα χαμπάρι το εύρος αυτού του μυαλού, τότε κι εγώ χαλάρωσα και τον έψαξα όπως του άρμοζε.\nΓι αυτό και λεφτά δεν πήρα για όσα έκανα μαζί του στο καθιστικό μου εκείνης της περιόδου. Αμείφθηκα απλώς με κάτι πολύ πιο ακριβό, κάτι για το οποίο το χρήμα δεν αρκεί. Οι τόμοι του παρέμειναν στο σπίτι μου βδομάδες. Δεν μου ανήκαν όμως, κάποτε τους επέστρεψα.\nΜετά άρχισαν να μου λείπουν. Άφησαν πίσω τους ένα κενό. Κάποια από ’κείνα τα βιβλία τα γύρεψα βέβαια ύστερα από λίγο. Όχι τις ζωγραφιές του. Ήταν υπέροχες κι αυτές, τότε όμως εγώ είχα ανάγκη τα κείμενά του πιο πολύ. Και ορισμένα μπόρεσα πράγματι τα βρήκα και τα 'κανα δικά μου.\nΤον φυλάω λοιπόν στη βιβλιοθήκη μου τον Δάσκαλο από τότε, περίπου όπως οι θρήσκοι φυλάνε τις εικόνες τριγύρω απ' το καντήλι. Κι όταν τυχαίνει να γυρνάει το πράμα και να βρίσκομαι στην άσχημη, τον αρπάω και τον ξαναδιαβάζω. Τον έχω για ώρα ανάγκης, σαν να λέμε. Γιατί από τα λόγια του παίρνω πολύ μεγάλη δύναμη!\nΠου να τον ψάξεις τον Πικιώνη και να μη μείνεις έκθαμβος; Ποια φράση του ήτανε αυτή που γράφτηκε κενή νοήματος ή έστω ως μετριότητα; Ζυγισμένος σ 'όλα του ήταν, είχε μια ασύλληπτη ισορροπία η κάθε του δουλειά! Γιατί σε ό,τι κι αν έκανε αποτυπωνόταν η ισορροπία. Μια τέλεια ισορροπία λογικής και συναισθήματος, τόσο τέλεια που σε σαστίζει!\nΜέτριο ωστόσο στις ιδέες του εγώ δεν τον εντόπισα, ούτε στα σχέδιά του ούτε και στα γραπτά του ούτε πουθενά. Κι ας του 'χα στήσει καρτέρι τότε, στις αρχές. τις πρώτες μέρες που πασπάτευα τα χαρτιά εκείνα και τον ρουφούσα, μέσα από λέξεις ή χαζεύοντας τις γραμμές του μολυβιού του.\nΈλεγα "δε μπορεί, κάπου θα σε τσακώσω να 'σαι λίγος!". Απέτυχα. Μετά, την παράτησα τη μάχη, δεν τον πολέμαγα άλλο πια. Άμα καψουρευτείς βαριά, δεν πολεμάς... Τυχαία ανοίγω τώρα μια σελίδα... γράφει κάτω δεξιά "202". Να δώσω ένα παράδειγμα ήθελα. Και τι έχω σημειωμένο, ρε 'συ; Να τρελαθείς! Τυχαία το ήβρα, μπέσα σου λέω. Άλλωστε και τι κέρδος θα ’χα αν δε μιλούσα μπέσα; Άκου άρα τι έχω υπογραμμίσει στη διακοσιοστή δεύτερη σελίδα:\n"Λίγο περισσότερη ανθρωπιά, βαθύτερη νόηση και ψυχική ευαισθησία. Κι αλλάζουν όλα! Από την αρχική μας στάση, μέχρι τις λεπτομέρειες. Ένα πλέον νοήσεως, ένα πλέον ήθους κι αισθαντικότητας, μας κάνει, αν έχουμε κόκκον ευαισθησίας, να επιτελέσουμε μέσα μας το αναγκαίο έργο, για να αρτιώσουμε το είναι μας".\nΤου τα μουντζούρωσα τα κείμενά του του Πικιώνη... δεν έχεις ιδέα! Του τα μουντζούρωσα όσο γινόταν πιο πολύ! Δεν τα λυπήθηκα καθόλου. Γιατί, επεμβαίνοντας επάνω στις λέξεις του, σφετεριζόμουν τα νοήματά τους. Και δεν το ντρέπομαι, απεναντίας!\nΓιατί δηλαδή θα έπρεπε να τον κρατήσω καθαρό; Ποτέ μου δεν κατάλαβα γιατί ορισμένοι φοβούνται να λερώσουν τα κείμενα ή τα σκίτσα εκείνων που θαυμάζουν. Για ποιον τα κρατάνε καθαρά; Που γράφει πως απαγορεύεται ν' ανακατεύει ο αναγνώστης τις δικές του σκέψεις με τις σκέψεις των ιδιοφυών; Τι είδους φόβος είναι αυτός;\nΝα παίζεις μ’ ό,τι αγαπάς, έτσι λέω εγώ. Και μιας και χάρηκα εδώ τη φλυαρία μου επίσης άνευ φόβου, ας πω και κάτι τελευταίο: Θες, αγάπη μου γλυκιά, να διαβάσεις κατιτίς σπουδαίο; Κάτι ελληνικό, ξέχειλο τρυφερότητα και συνάμα περηφάνια απ’ αυτή που ’χανε οι Έλληνες σ’ αλλοτινούς καιρούς; Ε, τότε μην το σκέφτεσαι καθόλου, διάβασε Πικιώνη.\nΕμένα μου γουστάρει να υποκλίνομαι μπροστά στα ατόφια ταλέντα. Δεν τις λυπάμαι τις εκφράσεις σεβασμού. Ίσα-ίσα, πολύ τις φχαριστιέμαι. Επιδίδομαι μάλιστα σ' αυτές με κάθε υπερβολή! Τεράστια ηδονή εξασφαλίζει η υπερβολή που αφορά το σέβας. Σχήμα οξύμωρο, ε; Μα, γι αυτό και λίαν ευφραντικό!\nΟι υποκλίσεις είναι πανέμορφες, καθότι εξίσου ανακουφιστικές με τα βρισίδια που εκτοξεύονται προς όσους το τραβάει ο οργανισμός τους. Μ’ αυτόν εδώ βέβαια, δε μπορώ να υποκλιθώ... εδαφιαία μετάνοια δεν το λένε αυτό που προσκυνάς μέχρι που το μέτωπο ακουμπάει στη γη; Τέλος πάντων, δε θυμάμαι τον όρο, όπως και να το λένε πάντως... κατάλαβες πως το εννοώ.\nΔιάβασέ τον τον Πικιώνη, αν δεν το έχεις ήδη κάνει, ή αν το έχεις κάνει κάπως βιαστικά, Διάβασέ τον όλο, χωρίς να παραλείψεις ούτε λέξη. Αργά. Και μουντζούρωνε όσο θες. Αν δηλαδή, σου κίνησα την περιέργεια και θέλεις πια να καταλάβεις γιατί τον νιώθω έτσι μέσα μου εγώ. Όσες φορές κι αν τον ξαναδιαβάσεις, κέρδος καινούργιο είναι η κάθε του επανάληψη! Έχε μου βρε λιγάκι εμπιστοσύνη, για να μιλάω με τόση σιγουριά...\nΑναρτήθηκε από soul στις 1:31 π.μ.


Folli Follie και Fake Fake – Teucris\nΑρχική Σελίδα » Teucris_Net » Folli Follie και Fake Fake\nΠάντως πρέπει να το παραδεχτούμε! Είναι μία από τις ελάχιστες εταιρείες, τις οποίες γνωρίζω, όπου το προϊόν της είναι ταυτόσημο με την ίδια: ψεύτικο (fake)! Πρωτότυπο! Θυμάμαι την περίοδο, όταν πρωτοξεκίνησε το 1986. Μου είχε κάνει εντύπωση, διότι στηριζόταν σε μία ευφυέστατη ιδέα. Θεωρώ πως είναι η ίδια ιδέα με την οποίαν άποικοι αγόραζαν εκτάσεις στις απαρχές της ιστορίας των Ηνωμένων Πολιτειών· με καθρεφτάκια και ψεύτικα μπιχλιμπίδια εντυπωσίαζαν τους ιθαγενείς και αντάλλασσαν τίποτα με γη.\nΜερικές επιχειρήσεις έχουν άστρο. Και πολλοί επιχειρηματίες έχουν και privè άστρο. Ό,τι πιάνουν στα χέρια τους από καθρεφτάκι μέχρι πετρούλες μετατρέπεται σε χρυσάφι. Πώς γίνεται όμως πολλές φορές και από χρυσάφι μετατρέπεται σε τσίγκο;\nΔεν γνωρίζω τα της συγκεκριμένης και δεν με απασχολεί. Εκείνο, όμως, το οποίο έχω παρατηρήσει είναι πως το πρόβλημα έχει τις ρίζες του στο… χρηματιστήριο. Στην αρχή όλα πηγαίνουν πρίμα. Αυτό δημιουργεί μία αίσθηση παντοδυναμίας στους ιδιοκτήτες και μία έπαρση. Όσο η επιχείρηση είναι προσωπική δεν τίθεται θέμα. Όταν χρειαστούν περισσότερα κεφάλαια για να αναπτυχθούν λαμβάνουν τη μεγάλη απόφαση: εισαγωγή στο χρηματιστήριο.\nΚαι τότε συμβαίνει (και το συνειδητοποιούν) μία μεγάλη αλλαγή: ΔΕΝ είναι πλέον τόσο… ιδιοκτήτες όσο ήταν προηγουμένως. Υπάρχουν ΚΑΙ μέτοχοι, οι οποίοι πλέον αναλόγως ποσοστού έχουν και λόγο. Ακόμα και 5% να διαθέτει κάποιος μπορεί να μιλήσει και ας μην έχει ασχοληθεί ποτέ του με το αντικείμενο της εταιρείας στην οποίαν επένδυσε.\nΚαι μετά…. το άστρο σβήνει. Κάποιες άστοχες κινήσεις, κάποια αναμενόμενα και φυσιολογικά λάθη ή συνθήκες της αγοράς και ο πρώην αποκλειστικός ιδιοκτήτης δεν είναι τόσο μάγος, όσο ήταν προηγουμένως. Αλλά η έπαρση και ο μύθος πρέπει να συνεχιστούν. Η έπαρση δεν αντιμετωπίζεται, διότι ελλοχεύει ο εγωισμός ενώ οι μύθοι… κοστίζουν! Τότε οι ιδιοκτήτες αρχίζουν να λειτουργούν με άλλο τρόπο. Αρχίζουν να… μισούν τους μετόχους της εταιρείας τους. Δεν είναι οι κυρίαρχοι, αλλά αυτό, το οποίο ήταν αποκλειστικά δικό τους και με την ευφυΐα και τις ικανότητές τους δημιούργησαν αυτονομήθηκε και έφυγε. Άπαξ και σου φύγει το παιγνίδι από τα χέρια δεν πιάνεται. Είναι πολύ δύσκολο. Αλλά η ελπίδα είναι ο μεγαλύτερος εχθρός στις επιχειρήσεις. Νομίζεις πως θα το γυρίσεις και όλα θα επανέλθουν, όπως ήταν προηγουμένως…\nΔεν επανέρχονται. Τότε πρέπει να μηδενίσεις και να επανεκκινήσεις. Αυτό όμως σημαίνει παραδοχή “αποτυχίας” (άρα φοβερό πλήγμα στον εγωισμό και την έπαρση) και πρέπει και να απολογηθείς στους μετόχους για κάτι, το οποίο εσύ δημιούργησες και σου ανήκε κάποτε εξ΄ ολοκλήρου, αλλά όχι πιά.\nΕίναι μία θλιβερή ιστορία.\nδημοσιευμένο 3 Μαΐου 2018\nΗ μητέρα μου, μου έλεγε πως την περίοδο της Αγγλοκρατίας στην Κύπρο ήταν ένας σπουδαίος Εγγλέζος χειρουργός. Χειρουργούσε με εξαιρετική επιτυχία και […]\nΠροηγούμενο άρθρο The Bachelor\nΕπόμενο άρθρο Περί Παραιτήσεων το Ανάγνωσμα


Αντηλιακό: Μήπως ξεχνάς αυτά τα σημεία όταν το βάζεις;\nΜήπως ξεχνάς αυτά τα σημεία όταν βάζεις αντηλιακό;\nΤο καλοκαίρι έχει ξεκινήσει, οι εξορμήσεις στις παραλίες για μπάνιο το ίδιο και το αντηλιακό επιβάλλεται. Κι ενώ θα μπορούσαμε να (ξανα)μιλάμε για ώρες για τη σημασία της προστασίας του δέρματός από τις επιβλαβείς ακτίνες UV, αυτή τη φορά, θα σταθούμε στα λάθη και πιο συγκεκριμένα σ’ αυτά τα λάθη που αφήνουν το δέρμα μας απροστάτευτο.\nΗ σωστή εφαρμογή του αντηλιακού κρίνεται στις λεπτομέρειες και πιο συγκεκριμένα σ’ αυτά τα σημεία που συνήθως οι περισσότερες αμελούμε και παραλείπουμε να εφαρμόσουμε το αντηλιακό μας. Ποια είναι αυτά; Τσέκαρε παρακάτω.\nΤα σημεία που ξεχνάς να απλώνεις το αντηλιακό σου:\n– Στα μαλλιά\nΑν το καλοσκεφτείς, οι περισσότεροι ξοδεύουμε αρκετό χρόνο προσπαθώντας να καλύψουμε με αντηλιακό την επιδερμίδα στο σώμα και το πρόσωπό μας και αμελούμε την πιο ευάλωτη περιοχή – το κεφάλι/ τα μαλλιά και το τριχωτό της κεφαλής μας. Τα μαλλιά μας έχουν κι αυτά ανάγκη από αντηλιακή προστασία και extra φροντίδα. Με μία φράση: Χρειάζεσαι ένα αντηλιακό μαλλιών και φυσικά, καπέλο!\n-Στο τριχωτό της κεφαλής\nTο κεφάλι- τριχωτό της κεφαλής μας είναι εξίσου εκτεθειμένο στην ηλιακή ακτινοβολία και ιδιαίτερα αν έχεις πιο αραιά μαλλιά, είναι πιο επιρρεπές στο ηλιακό έγκαυμα. Γι’ αυτόν τον λόγο, χρειάζεται να μην το αμελείς και να του δίνεις την αντηλιακή προστασία που απαιτείται. Όχι, δεν χρειάζεται να πασαλειφτείς με παχύρευστα, κρεμώδη αντηλιακά, υπάρχουν αντηλιακά σε spray ή πούδρα, σχεδιασμένα για την προστασία του τριχωτού της κεφαλής.\nΔεν είναι μυστικό ότι ο λαιμός είναι μία από τις πρώτες περιοχές που εμφανίζουν σημάδια γήρανσης. Και με το δεδομένο ότι γνωρίζεις πως η φωτογήρανση είναι η #1 αιτία γήρανσης, μπορείς να αντιληφθείς για πιο λόγο η προστασία του λαιμού και του ντεκολτέ μας από τον ήλιο είναι ζωτικής σημασίας.\nΈνα ακόμη σημείο που ξεχνάς να απλώσεις αντηλιακό αρκετές φορές, είναι ο αυχένας και γενικά το πίσω μέρος του λαιμού έως την πλάτη σου.\nΠαρόλο που δεν ξεχνάμε (ελπίζω) να εφαρμόζουμε αντηλιακό στο πρόσωπό μας, τα αυτιά είναι αυτή η «προέκταση» που συχνά ξεχνάμε. Βεβαιώσου λοιπόν, ότι απλώνεις μία μικρή ποσότητα αντηλιακού και στους εξωτερικούς λοβούς των αυτιών σου και φυσικά, φρόντισε να φοράς καπέλο αν σκοπεύεις να κάτσεις για ώρες κάτω από τον ήλιο.\nΤα μάτια είναι μια «δύσκολη» περιοχή κι αυτό γιατί, τα περισσότερα αντηλιακά μπορεί να είναι αρκετά ερεθιστικά. Όπως αναφέρουν οι δερματολόγοι καθώς το δέρμα των βλεφάρων τείνει να είναι πιο ευαίσθητο, ένα φυσικό αντηλιακό με λίγα ενεργά συστατικά είναι ό,τι πρέπει. Και πάντα, γυαλιά ηλίου και καπέλο!\nΜπορεί να έχεις παρατηρήσει πως τα χείλη σου ιδιαίτερα τώρα το καλοκαίρι σκάνε και αφυδατώνονται. Το δέρμα στη συγκεκριμένη περιοχή είναι ιδιαίτερα λεπτό και πολλές φορές αγνοούμε ότι επηρεάζεται από τις ακτίνες UVA/UVB. Ένα balm για τα χείλη με δείκτη προστασίας SPF θα τα προστατεύσει.\nΘέλεις γιατί πλένουμε συνέχεια τα χέρια μας, θέλεις γιατί το ξεχνάμε, είναι εξίσου σημαντικό να εφαρμόζουμε αντηλιακό στο πάνω μέρος των χεριών μας (και στις παλάμες μας) όσο μπορούμε, μιας και αυτή η περιοχή εκτίθεται περισσότερο απ’ ‘όσο φανταζόμαστε (αυτοκίνητο, κολύμπι κλπ).\nΣυνήθως τα πάμε καλά με το μπροστινό μέρος του σώματός μας, αλλά στην πίσω μεριά, όλο και κάποιες παραλείψεις συμβαίνουν. Όποιο τύπο μαγιό κι αν επιλέγεις, μην ξεχνάς να βάζεις αντηλιακό και στην περιοχή των γλουτών σου.\nΑκριβώς όπως τα παραλείπουμε πολλές φορές στο ξύρισμα χωρίς να το καταλαβαίνουμε, έτσι και όταν εφαρμόζουμε αντηλιακό πολλές φορές τα ξεχνάμε. Τα γόνατα όμως, είναι αρκετά επιρρεπή, όσο και άλλες περιοχές στο ηλιακό έγκαυμα και γι’ αυτόν τον λόγο, δεν πρέπει να αμελούμε αυτή την περιοχή του σώματός μας.\n-Στα δάχτυλα του ποδιού\nΗ εφαρμογή αντηλιακού στο πάνω και κάτω μέρος των ποδιών, αλλά και στα δάχτυλα είναι απαραίτητη.\n5 αντηλιακά προσώπου για τις πανάδες στο δέρμα σου\nΟ πιο εύκολος τρόπος να κάνεις τη γραμμή στο γαλλικό μανικιούρ χωρίς πινέλο\nΟι Bella & Gigi Hadid ξύρισαν τα μαλλιά τους για χάρη του Marc Jacobs. Ή μήπως όχι;


«Οι 130 Γιάννηδες της Πάτρας» | Globalview|RitsmasCorner\nΑρχική ΘΕΜΑ «Οι 130 Γιάννηδες της Πάτρας»\nΓράφει η συγγραφέας ερευνήτρια Χριστίνα Φίλιππα.\nΑν και ως τώρα πολλά έχουν γραφτεί για τους Γιάννηδες και ο λαός τους έχει τιμήσει δεόντως, με παροιμίες, τραγούδια, ποιήματα, φαίνεται ότι τον προπερασμένο αιώνα αυτό δεν αρκούσε στους Γιάννηδες της Πάτρας και έτσι το 1895, όπως μας πληροφορεί η εφημερίδα «Φιλιππούπολις» (ανταπόκριση από Πάτρα) , 130 (αρχικά) Γιάννηδες, επιστήμονες , εργάτες, έμποροι, συνασπίστηκαν και δημιούργησαν ..σύλλογο.\nΤο πρώτο μέλημα του συλλόγου ήταν να κατασκευάσει με δαπάνες του, ωραία «αμαξιτην οδόν» η οποία θα οδηγούσε σε ένα ξωκλήσι του Αγίου Ιωάννου και για την αποπεράτωση της οποίας δούλεψαν περίπου δύο μήνες.\nΣτις 7 Ιανουαρίου την ημέρα της εορτής του Αγίου, αφού σύσσωμοι έφθασαν μέσω της νεοκατασκευασθείσας οδού στο ξωκλήσι, τέλεσαν τη θεία λειτουργία με πάσα επισημότητα και πλήρες τελετουργικό. Οι δε παπάδες, ψάλτες, καντηλανάφτες, όλοι είχαν απαραιτήτως το όνομα Γιάννης. Κατόπιν γιόρτασαν μεγαλοπρεπώς με μουσικές, όργανα και τραγούδια. Το άρθρο της εφημερίδας δε μας ενημερώνει αν και τα τραγούδια είχαν αποκλειστικό θέμα τον «Γιάννη», αλλά ίσως θεωρήθηκε από τον συντάκτη προφανές και αυτονόητο.\nΤα σχέδια του Συλλόγου όμως ήταν και άλλα πολλά και μεγαλεπήβολα.\nΈνα απ αυτά ήταν η έκδοση εφημερίδας με τον (πρωτότυπο) τίτλο «Πρόδρομος» . Αποφάσισαν δε, την αίθουσα του Συλλόγου να την διακοσμήσουν με εικόνες αυτοκρατόρων, εκκλησιαστικών ιεραρχών, λογίων και άλλων επιφανών προσωπικοτήτων οι οποίοι έφεραν το όνομα «Ιωάννης». Σημαντικότερη δε εικόνα θα ήταν του Ιωάννη Καποδίστρια.\nΟ σύλλογος, θα διέθετε επίσης βιβλιοθήκη και αναγνωστήριο στο οποίο θα μπορούσε κάποιος να μελετήσει, βιβλία, συγγράμματα, εφημερίδες ΜΟΝΟ ομωνύμων συγγραφέων, στις δε προσεχείς τους ενέργειες, όπως προέβλεπε το καταστατικό τους, ήταν να ανακηρύξουν «επίτιμα μέλη» όλους τους συντάκτες εφημερίδων με το όνομα «Ιωάννης».\nΚύριος σκοπός όμως του Συλλόγου ήταν η αλληλοϋποστήριξη και η αλληλοβοήθεια παντός φέροντος το όνομα Ιωάννης και κάθε «Ιωαννείου έργου». Απώτατος λοιπόν σκοπός τους ήταν και η δημιουργία «Πανιωάννειου Σύνδεσμου», όπου θα ενώσει κάθε Ιωάννη σε κάθε πόλη της χώρας, σε κοινό σκοπό και συμφέρον.\nΠροηγούμενο άρθροΗ Βαλίσια Βύζα από «Το Παιχνίδι του Έρωτα και της τύχης» μιλάει στο GlobalView.Gr\nΕπόμενο άρθρο`Ετος 2019: Η Γερμανία θα βρεθεί αντιμέτωπη με την αδυναμία της να προχωρήσει μακριά από την Pax Americana